### NN 46/2025 (14.3.2025.), Uredba o unutarnjem ustrojstvu Ministarstva kulture i medija

Vlada Republike Hrvatske

608

Na temelju članka 54. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 13. ožujka 2025. donijela

UREDBU

O UNUTARNJEM USTROJSTVU MINISTARSTVA KULTURE I MEDIJA

I. OPĆE ODREDBE

Članak 1.

Ovom Uredbom uređuje se unutarnje ustrojstvo Ministarstva kulture i medija (u daljnjem tekstu: Ministarstvo), nazivi upravnih organizacija te ustrojstvenih jedinica i njihov djelokrug, način upravljanja i okvirni broj državnih službenika i namještenika, način planiranja poslova, radno i uredovno vrijeme, kao i druga pitanja od osobite važnosti za rad Ministarstva.

II. UNUTARNJE USTROJSTVO I DJELOKRUG

Članak 2.

U sastavu Ministarstva ustrojavaju se:

1. Kabinet ministra

2. Glavno tajništvo

3. Uprava za razvoj kulture i umjetnosti

4. Uprava za međunarodnu kulturnu suradnju i europske poslove

5. Uprava za zaštitu kulturne baštine

6. Uprava za arhive, knjižnice i muzeje

7. Uprava za medije i razvoj kulturnih i kreativnih industrija

8. Samostalni sektor za unutarnju reviziju

9. Samostalni sektor za upravljanje rizicima u kulturnoj baštini

10. Samostalna služba za drugostupanjski postupak.

1. KABINET MINISTRA

Članak 3.

Kabinet ministra obavlja poslove stručne i administrativne podrške za ministra i državne tajnike te poslove vezane uz ostvarivanje plana i programa aktivnosti ministra i državnih tajnika, poslove u vezi s praćenjem rada Vlade Republike Hrvatske i Hrvatskoga sabora i njihovih tijela, protokolarne poslove, poslove u vezi s odnosima s medijima te predstavkama i pritužbama građana te druge stručne i administrativne poslove.

2. GLAVNO TAJNIŠTVO

Članak 4.

Glavno tajništvo obavlja poslove u vezi s organizacijom i tehničkim usklađivanjem rada unutarnjih ustrojstvenih jedinica u sastavu Ministarstva, utvrđivanjem godišnjeg plana rada Ministarstva, poduzimanjem mjera za osiguranje učinkovitosti u radu Ministarstva, obavlja pravne poslove, upravne i stručne poslove vezane za planiranje, razvoj i upravljanje ljudskim potencijalima te normativne i upravno-pravne poslove, financijsko-planske i računovodstvene poslove. Glavno tajništvo obavlja poslove javne nabave, informatizacije te opće, pomoćne i tehničke poslove vezane za uredno i pravilno korištenje imovine i sredstava za rad, prijepisa i umnožavanja, pisarnice, otpreme i pismohrane, ekonomata, rukovođenja i održavanja voznog parka, održavanja prostora, opreme i čistoće. Glavno tajništvo s ostalim ustrojstvenim jedinicama sudjeluje u poslovima upravljanja i raspolaganja dionicama i poslovnim udjelima trgovačkih društava kojima je imatelj Republika Hrvatske, a u pogledu trgovačkih društava koja se pretežno bave djelatnostima iz područja propisane nadležnosti Ministarstva, koordinira aktivnosti iz djelokruga Ministarstva vezane za provedbu propisa iz područja civilne zaštite, sudjeluje u utvrđivanju Godišnjeg plana rada te obavlja i druge poslove iz svoga djelokruga.

U Glavnom tajništvu ustrojavaju se:

2.1. Sektor za ljudske potencijale i javnu nabavu

2.2. Sektor za informatičke i tehničke poslove

2.3. Sektor za normativne i upravno-pravne poslove

2.4. Sektor za financijske poslove, investicije, lokalni i područni (regionalni) razvoj.

2.1. Sektor za ljudske potencijale i javnu nabavu

Članak 5.

Sektor za ljudske potencijale i javnu nabavu obavlja upravne i stručne poslove vezane za upravljanje i razvoj ljudskih potencijala, koordinira poslove javne nabave roba, radova i usluga za potrebe Ministarstva te obavlja i druge poslove iz svoga djelokruga.

U Sektoru za ljudske potencijale i javnu nabavu ustrojavaju se:

2.1.1. Služba za razvoj i upravljanje ljudskim potencijalima

2.1.2. Služba za javnu nabavu.

2.1.1. Služba za razvoj i upravljanje ljudskim potencijalima

Članak 6.

Služba za razvoj i upravljanje ljudskim potencijalima obavlja upravne i stručne poslove vezane za upravljanje i razvoj ljudskih potencijala, provodi analizu radne opterećenosti i priprema prijedlog plana zapošljavanja u Ministarstvu, priprema kompetencijski model i izrađuje profile radnih mjesta, planira razvoj ljudskih potencijala, procjenjuje potrebe izobrazbe te obavlja stručne poslove vezane za izobrazbu državnih službenika i namještenika, izrađuje izvješća o popunjenosti radnih mjesta na temelju rodne zastupljenosti i predlaže odgovarajuće mjere za osiguranje uravnotežene rodne zastupljenosti u Ministarstvu, a osobito na rukovodećim radnim mjestima, vodi evidencije državnih službenika i namještenika i redovito unosi nove podatke o zaposlenima u Registar zaposlenih u državnoj službi i javnim službama i ostale propisane evidencije, sudjeluje u provedbi postupka prijma u državnu službu. Služba obavlja poslove izrade prijedloga uredbe o unutarnjem ustrojstvu i pravilnika o unutarnjem redu, izrađuje nacrte odluka, rješenja, ugovora, uvjerenja i drugih pismena kojima je temelj službenički odnos državnih službenika i namještenika. Služba obavlja poslove pisarnice, pismohrane, prijama i otpreme pošte te druge poslove iz svoga djelokruga.

2.1.2. Služba za javnu nabavu

Članak 7.

Služba za javnu nabavu vodi postupke javne nabave roba, radova i usluga za potrebe Ministarstva, kao i objedinjene postupke javne nabave po postupcima propisanim važećim propisima; obavlja poslove koordinacije, što uključuje: suradnju s ostalim ustrojstvenim jedinicama u cilju dobivanja podataka i informacija vezanih za odlučivanje o uključivanju u plan nabave; određivanje načina i vrste postupaka javne nabave; provjeru postojanja osiguranih sredstava za provedbu postupaka nabave prije pokretanja postupka nabave; pripremu ponudbene dokumentacije i ugovora iz područja javne nabave; vodi evidencije zaključenih ugovora, izrađuje izvješća o provedenim postupcima i zaključenim ugovorima i dostavlja ih tijelu nadležnom za sustav javne nabave, kao i ustrojstvenoj jedinici nadležnoj za objavu tih informacija sukladno Zakonu o pravu na pristup informacijama; analizira obavljene poslove iz djelokruga Službe; brine da svaki rashod bude opravdan stvarnom potrebom i potvrđen prethodnom kontrolom; brine za uredno i pravilno korištenje imovine i sredstava za rad te obavlja i druge poslove iz svoga djelokruga.

2.2. Sektor za informatičke i tehničke poslove

Članak 8.

Sektor za informatičke i tehničke poslove obavlja stručne i tehničke poslove održavanja osobnih računala i računalne mreže Ministarstva te osigurava sistemske funkcije informatičke infrastrukture za informatizaciju poslovnih funkcija. U Sektoru se obavljaju poslovi interne i vanjske dostave, pomoćno-tehnički poslovi prijevoza službenih osoba i stvari, rukovođenja i održavanja voznog parka, održavanja čistoće, umnožavanja pisanog materijala, poslovi zaštite na radu te drugi poslovi iz svoga djelokruga.

U Sektoru za informatičke i tehničke poslove ustrojavaju se:

2.2.1. Služba za informatičke poslove

2.2.2. Služba za tehničke poslove.

2.2.1. Služba za informatičke poslove

Članak 9.

Služba za informatičke poslove obavlja stručne i tehničke poslove održavanja osobnih računala i računalne mreže Ministarstva, predlaže nabavu potrebne opreme te mjere i organizaciju informatizacije, pruža pomoć i potporu korisnicima informatičkih resursa, primjenjuje sigurnosna pravila sukladno zakonskim propisima, obavlja poslove vezane za provedbu propisa iz područja informacijske sigurnosti te osigurava sistemske funkcije informatičke infrastrukture za informatizaciju poslovnih funkcija.

2.2.2. Služba za tehničke poslove

Članak 10.

Služba za tehničke poslove obavlja poslove prijevoza službenih osoba i stvari, interne i vanjske dostave, rukovođenja i održavanja voznog parka, održavanja i čišćenja prostora, umnožavanja pisanog materijala, poslove zaštite na radu i druge poslove iz svoga djelokruga.

2.3. Sektor za normativne i upravno-pravne poslove

Članak 11.

Sektor za normativne i upravno-pravne poslove obavlja poslove u vezi s pripremom i izradom nacrta prijedloga zakona i drugih propisa iz djelokruga Ministarstva; u postupku pripreme i izrade zakona i drugih propisa obavlja poslove koji se odnose na primjenu zakona kojim se uređuju instrumenti politike boljih propisa te u vezi s time izrađuje prijedlog godišnjeg plana zakonodavnih aktivnosti Ministarstva, provodi poslove procjene učinaka propisa i vrednovanja propisa te savjetovanja s javnošću; pruža stručnu pomoć pri obradi pravnih pitanja u vezi s izvršavanjem zakona i drugih propisa; daje stručna mišljenja i objašnjenja o načinu provedbe zakona i drugih propisa, kao i o drugim općim pitanjima od značenja za pravilno djelovanje i unaprjeđivanje načina i učinkovitosti rada; vodi prvostupanjski upravni postupak vezano za ocjenu sukladnosti sa zakonom, osnivanje javnih ustanova u kulturi, utvrđivanje uvjeta za osnivanje muzeja i arhiva, narodnih i specijalnih knjižnica, postojanje uvjeta za osnivanje kazališta, kazališnih družina i kazališnih kuća, osnivanje i upis umjetničke organizacije u registar umjetničkih organizacija, stjecanje viših stručnih zvanja i priznavanje stranih stručnih kvalifikacija u muzejskoj, arhivskoj, knjižničarskoj i konzervatorsko-restauratorskoj struci, postupanje po prigovorima, potvrđivanje rješenja o stjecanju prava na uplatu doprinosa samostalnim umjetnicima, odobrenja za izvoz ili iznošenje javnog arhivskoga gradiva ili privatnog arhivskoga gradiva izvan Republike Hrvatske, izdavanje jamstva kojim se muzejska građa i dokumentacija u vlasništvu stranoga muzeja ili strane države izuzima od ovrhe i osiguranja u Republici Hrvatskoj, obavlja poslove provedbe upravnog nadzora i nadzora nad zakonitošću rada i općih akata u području djelatnosti državnih arhiva i arhiva čiji su osnivači druge pravne i fizičke osobe, javnih knjižnica kojima je osnivač Republika Hrvatska ili jedinica lokalne i područne (regionalne) samouprave za narodne, specijalne i digitalne knjižnice, muzeja kojima je osnivač ili suosnivač Republika Hrvatska ili muzeja unutar pravne osobe kojoj je Republika Hrvatska osnivač ili suosnivač te muzeja kojima su osnivači druge pravne i fizičke osobe, ustanova za zaštitu i očuvanje kulturnih dobara kojima je osnivač Republika Hrvatska, kazališta i kazališnih družina koji se osnivaju prema odredbama Zakona o kazalištima te Ansambla Lado, kao i u području medija te audiovizualnih djelatnosti sukladno posebnim zakonima; obavlja upravne i druge poslove koji se odnose na praćenje i usklađivanje politika u području zaštite autorskog i srodnih prava te provedbu mjera za unaprjeđenje utvrđenog stanja u ovom području; pruža stručnu pomoć upravnom tijelu Grada Zagreba nadležnom za kulturu te jedinicama lokalne i područne (regionalne) samouprave vezano za primjenu zakona i drugih propisa iz djelokruga Ministarstva; obavlja poslove vezane za osnivanje ustanova i drugih pravnih osoba u kulturi; izrađuje nacrte odluka, rješenja, ugovora, uvjerenja i drugih pismena te obavlja i druge poslove iz svoga djelokruga.

U Sektoru za normativne i upravno-pravne poslove ustrojavaju se:

2.3.1. Služba za normativne poslove u kulturi

2.3.2. Služba za upravno-pravne poslove u kulturi.

2.3.1. Služba za normativne poslove u kulturi

Članak 12.

Služba za normativne poslove u kulturi obavlja poslove u vezi s pripremom i izradom nacrta prijedloga zakona i drugih propisa iz djelokruga Ministarstva; u postupku pripreme i izrade zakona i drugih propisa obavlja poslove koji se odnose na primjenu zakona kojim se uređuju instrumenti politike boljih propisa te u vezi s time izrađuje prijedlog godišnjeg plana zakonodavnih aktivnosti Ministarstva, provodi poslove procjene učinaka propisa i vrednovanja propisa te savjetovanja s javnošću; izrađuje pravna stajališta, mišljenja i objašnjenja u vezi s provedbom tih zakona i drugih propisa, surađuje s drugim tijelima državne uprave pri izradi nacrta zakona i drugih propisa vezanih uz djelokrug Ministarstva; obavlja poslove vezane uz praćenje, primjenu i provedbu zakona i drugih propisa iz djelokruga Ministarstva i prati realizaciju planiranih zakonodavnih aktivnosti; obavlja upravne i druge poslove koji se odnose na praćenje i usklađivanje politika u području zaštite autorskog i srodnih prava te provedbu mjera za unaprjeđenje utvrđenog stanja u ovom području; obavlja i druge poslove iz svoga djelokruga.

2.3.2. Služba za upravno-pravne poslove u kulturi

Članak 13.

Služba za upravno-pravne poslove u kulturi vodi prvostupanjski upravni postupak vezano za ocjenu sukladnosti sa zakonom, osnivanje javnih ustanova u kulturi, utvrđivanje uvjeta za osnivanje muzeja i arhiva, narodnih i specijalnih knjižnica, postojanje uvjeta za osnivanje kazališta, kazališnih družina i kazališnih kuća, osnivanje i upis umjetničke organizacije u registar umjetničkih organizacija, stjecanje viših stručnih zvanja i priznavanje stranih stručnih kvalifikacija u muzejskoj, arhivskoj, knjižničarskoj i konzervatorsko-restauratorskoj struci, postupanje po prigovorima, potvrđivanje rješenja o stjecanju prava na uplatu doprinosa samostalnim umjetnicima, odobrenja za izvoz ili iznošenje javnog arhivskoga gradiva ili privatnog arhivskoga gradiva izvan Republike Hrvatske, izdavanje jamstva kojim se muzejska građa i dokumentacija u vlasništvu stranoga muzeja ili strane države izuzima od ovrhe i osiguranja u Republici Hrvatskoj; obavlja poslove provedbe upravnog nadzora i nadzora nad zakonitošću rada i općih akata u području djelatnosti državnih arhiva i arhiva čiji su osnivači druge pravne i fizičke osobe, javnih knjižnica kojima je osnivač Republika Hrvatska ili jedinica lokalne i područne (regionalne) samouprave za narodne, specijalne i digitalne knjižnice, muzeja kojima je osnivač ili suosnivač Republika Hrvatska ili muzeja unutar pravne osobe kojoj je Republika Hrvatska osnivač ili suosnivač te muzeja kojima su osnivači druge pravne i fizičke osobe, ustanova za zaštitu i očuvanje kulturnih dobara kojima je osnivač Republika Hrvatska, kazališta i kazališnih družina koji se osnivaju prema odredbama Zakona o kazalištima te Ansambla Lado, kao i u području medija te audiovizualnih djelatnosti sukladno posebnim zakonima; pruža stručnu pomoć upravnom tijelu Grada Zagreba nadležnom za kulturu te jedinicama lokalne i područne (regionalne) samouprave vezano za primjenu zakona i drugih propisa iz djelokruga Ministarstva; obavlja poslove koji se odnose na nadziranje provođenja zakona iz djelokruga Ministarstva i zakonitosti obavljanja poslova u tim područjima, poslove u vezi s osnivanjem umjetničkih organizacija te ustanova i drugih pravnih osoba u kulturi, vođenjem Registra umjetničkih organizacija, pružanjem stručne pomoći ustanovama kulture te drugim pravnim i fizičkim osobama te obavlja i druge poslove iz svoga djelokruga.

2.4. Sektor za financijske poslove, investicije, lokalni i područni (regionalni) razvoj

Članak 14.

Sektor za financijske poslove, investicije, lokalni i područni (regionalni) razvoj obavlja upravne i stručne poslove u vezi s: izradom prijedloga financijskog plana, praćenjem ostvarivanja donesenog financijskog plana, predlaganjem proračuna za financiranje kulturnih djelatnosti i kulturnih potreba, javnog informiranja, izradom proračuna Ministarstva, suradnjom na izradi i praćenju propisa koji se odnose na financijske i računovodstvene poslove, financiranjem javnih potreba u kulturi za koje se sredstva osiguravaju u državnom proračunu Republike Hrvatske vezano za financiranje ustanova u kulturi, umjetničkih organizacija, umjetnika, udruga, drugih fizičkih i pravnih osoba te jedinica lokalne i područne (regionalne) samouprave u zakonski propisanim djelatnostima i područjima, osiguravanje prostornih i drugih resursa fizičkim i pravnim osobama u području kulture te za izgradnju, rekonstrukciju, adaptaciju, opremanje i dodjelu tih prostora, kao i ostvarivanje drugih programa i aktivnosti u kulturi od interesa za Republiku Hrvatsku, predlaganjem kriterija i modela financiranja kulture u Republici Hrvatskoj, pribavljanjem izvješća i nadzorom nad namjenskim trošenjem sredstava, sastavljanjem financijskih izvješća, vođenjem knjigovodstvenih evidencija i analitike, ostvarivanjem investicijskih programa koji se financiraju iz državnog proračuna, kao i iz drugih izvora u suradnji s tijelima jedinica lokalne i područne (regionalne) samouprave te obavljanjem računovodstvenih poslova Ministarstva. Sektor obavlja poslove vezane uz financijsku kontrolu zakonitog i namjenskog korištenja proračunskih sredstava kod proračunskog korisnika državnog proračuna i krajnjih korisnika iz djelokruga Ministarstva te poslove koordinacije razvoja sustava unutarnjih kontrola što uključuje izradu prijedloga internih akata te izradu internih uputa za potrebe primjene i razvoja sustava unutarnjih kontrola, potiče razvoj računovodstvenih sustava za potrebe pravovremenog i učinkovitog financijskog upravljanja, osmišljava razvoj prethodnih i naknadnih kontrola u procesima planiranja, realizacije i praćenja realizacije proračunskih sredstava, surađuje s ustrojstvenom jedinicom Ministarstva financija nadležnom za harmonizaciju razvoja sustava unutarnjih kontrola te obavlja i druge poslove iz svoga djelokruga.

U Sektoru za financijske poslove, investicije, lokalni i područni (regionalni) razvoj ustrojavaju se:

2.4.1. Služba za financiranje, investicije, lokalni i područni (regionalni) razvoj

2.4.2. Služba za računovodstvo.

2.4.1. Služba za financiranje, investicije, lokalni i područni(regionalni) razvoj

Članak 15.

Služba za financiranje, investicije, lokalni i područni (regionalni) razvoj stručno obrađuje ekonomska pitanja vezana za porezni i carinski sustav, praćenje poreznih propisa i analiziranje njihovih učinaka u djelokrugu Ministarstva; izrađuje prijedlog državnog proračuna za Ministarstvo i proračunske korisnike u nadležnosti Ministarstva, prati financiranje redovne djelatnosti ustanova i stručnih udruga iz djelokruga Ministarstva i analizira trošenje proračunskih sredstava u skladu s financijskim planovima, obavlja upravne i stručne poslove u vezi s: izradom prijedloga financijskog plana, praćenjem ostvarivanja donesenog financijskog plana, predlaganjem proračuna za financiranje kulturnih djelatnosti i kulturnih potreba, medija, izradom proračuna Ministarstva, suradnjom na izradi i praćenju propisa koji se odnose na financijske i računovodstvene poslove, financiranjem javnih potreba u kulturi za koje se sredstva osiguravaju u državnom proračunu Republike Hrvatske vezano za financiranje ustanova u kulturi, umjetničkih organizacija, umjetnika, udruga, drugih fizičkih i pravnih osoba te jedinica lokalne i područne (regionalne) samouprave u zakonski propisanim djelatnostima i područjima, osiguravanje prostornih i drugih resursa fizičkim i pravnim osobama u području kulture te za izgradnju, rekonstrukciju, adaptaciju, opremanje i dodjelu tih prostora, kao i ostvarivanje drugih programa i aktivnosti u kulturi od interesa za Republiku Hrvatsku, predlaganjem kriterija i modela financiranja kulture u Republici Hrvatskoj, pribavljanjem izvješća i nadzorom nad namjenskim trošenjem sredstava, sastavljanjem financijskih izvješća, vođenjem knjigovodstvenih evidencija i analitike, ostvarivanjem investicijskih programa koji se financiraju iz državnog proračuna, kao i iz drugih izvora u suradnji s tijelima jedinica lokalne i područne (regionalne) samouprave. Služba obavlja poslove vezane uz financijsku kontrolu zakonitog i namjenskog korištenja proračunskih sredstava kod proračunskog korisnika državnog proračuna i krajnjih korisnika iz djelokruga Ministarstva te poslove koordinacije razvoja sustava unutarnjih kontrola.

2.4.2. Služba za računovodstvo

Članak 16.

Služba za računovodstvo organizira, koordinira i prati stručne i operativne poslove vezane uz sustav Državne riznice, izradu financijskih izvješća za Ministarstvo u skladu sa zakonom, kao i konsolidiranih izvješća za ustanove kulture, vrši obračun plaća, ugovora o djelu i autorskih honorara, obavlja poslove vezane uz vođenje svih knjigovodstvenih evidencija i obradu financijske dokumentacije, knjiženje i izradu bilance u skladu sa zakonom i Pravilnikom o proračunskom računovodstvu i računskom planu te druge poslove iz svoga djelokruga.

3. UPRAVA ZA RAZVOJ KULTURE I UMJETNOSTI

Članak 17.

Uprava za razvoj kulture i umjetnosti obavlja upravne i stručne poslove vezane uz razvoj i promicanje dramskog, glazbenog i vizualnog stvaralaštva, kao i suvremenog plesa i pokreta te praćenje stanja u tim područjima i poduzimanja mjera za unaprjeđivanje tih umjetničkih područja i kulturnih djelatnosti, njihove infrastrukture i programske djelatnosti. U Upravi se obavljaju upravni i stručni poslovi vezani uz razvoj i promicanje knjige i čitanja, nakladničke djelatnosti, promicanje kulture hrvatskoga jezika i osiguranje jezičnog uređenja službenih dokumenata iz nadležnosti Ministarstva na hrvatskom standardnom jeziku, promišljaju se načini sudjelovanja u kulturi što brojnije publike, potiče razvoj digitalne kulture te u koordinaciji s drugim tijelima državne uprave sudjeluje u aktivnostima kojima se može unaprijediti status umjetnika. Uprava obavlja poslove vezane uz dodjelu nacionalnih nagrada u svim područjima umjetničkih djelatnosti, festivalima nacionalnog značenja te sudjeluje u aktivnostima vezanima uz produkciju velikih međunarodnih događanja. Uprava provodi aktivnosti usmjerene na prilagođavanje kulturnih djelatnosti suvremenim potrebama, razvoj kulturnog i kreativnog sektora te osuvremenjivanje kulturnih djelatnosti u svim segmentima, izrađuje i provodi programe u cilju povećanja mogućnosti produkcije i distribucije kulturnih aktivnosti te jačanja suradnje na nacionalnoj razini u svrhu ravnomjernog razvoja publike u Republici Hrvatskoj, obavlja i koordinira poslove strateškog planiranja sukladno propisima koji reguliraju sustav strateškog planiranja i upravljanja razvojem Republike Hrvatske te koordinira proces izrade, izvješćivanja i vrednovanja akata strateškog planiranja iz nadležnosti Ministarstva i poslove analitike vezane za definiranje strateških ciljeva, pokazatelja uspješnosti, utvrđivanja rizika, nadziranja provedbe i izvješćivanja o realizaciji postavljenih ciljeva. Uprava sudjeluje u utvrđivanju Godišnjeg plana rada te obavlja i druge poslove iz svoga djelokruga.

U Upravi za razvoj kulture i umjetnosti ustrojavaju se:

3.1. Sektor za razvoj kulture i umjetnosti

3.2. Sektor za strateško planiranje i razvoj publike.

3.1. Sektor za razvoj kulture i umjetnosti

Članak 18.

Sektor za razvoj kulture i umjetnosti obavlja upravne i stručne poslove vezane uz razvoj i promicanje dramskog, glazbenog, književno-nakladničkog i vizualnog stvaralaštva, kao i suvremenog plesa i pokreta te praćenje stanja u tim područjima i poduzimanja mjera za unaprjeđivanje tih umjetničkih područja i kulturnih djelatnosti, njihove infrastrukture i programske djelatnosti, poticanje sudjelovanja u kulturi i razvoja digitalne kulture. Sektor provodi aktivnosti vezane uz podršku umjetnicima u svim umjetničkim područjima kako bi se unaprijedio njihov socijalni status, povećala vidljivost u društvu, omogućilo bolje međusobno povezivanje kroz nove oblike suradnje, potiče umjetničko stvaralaštvo, provodi mjere usmjerene na omogućavanje pristupa i dostupnosti kulturnih sadržaja za osobe s invaliditetom te za djecu i mlade s teškoćama u razvoju u suradnji s nadležnim tijelima državne uprave te obavlja i druge poslove iz svoga djelokruga.

U Sektoru za razvoj kulture i umjetnosti ustrojavaju se:

3.1.1. Služba za izvedbene umjetnosti

3.1.2. Služba za vizualnu umjetnost

3.1.3. Služba za knjigu i nakladništvo.

3.1.1. Služba za izvedbene umjetnosti

Članak 19.

Služba za izvedbene umjetnosti obavlja upravne i stručne poslove vezane uz provedbu Zakona o kazalištima, razvoj i promicanje izvedbenog stvaralaštva i pružanje podrške u razvoju dramske umjetnosti, suvremenog plesa i pokreta te poslove vezane uz razvoj i promicanje glazbenog stvaralaštva, pružanje podrške u razvoju glazbene umjetnosti i kulturno-umjetničkog amaterizma te obavlja i druge poslove iz svoga djelokruga.

U Službi za izvedbene umjetnosti ustrojavaju se:

3.1.1.1. Odjel za dramsku umjetnost, suvremeni ples i pokret

3.1.1.2. Odjel za glazbu.

3.1.1.1. Odjel za dramsku umjetnost, suvremeni ples i pokret

Članak 20.

Odjel za dramsku umjetnost, suvremeni ples i pokret obavlja upravne i stručne poslove vezane uz razvoj i promicanje izvedbenog stvaralaštva, pružanje podrške u razvoju dramske umjetnosti u djelatnosti profesionalnih kazališta, kao i kazališnog amaterizma te suvremenog plesa i pokreta. Odjel obavlja poslove praćenja rada nacionalnih kazališta vezano za provedbu godišnjih programa, investicijskog održavanja te međusobne suradnje nacionalnih kazališta, pruža potporu novim modelima suradnje nacionalnih kazališta te festivala ili drugih manifestacija od nacionalnog značenja u cilju daljnjeg razvoja programskih, financijskih i organizacijskih kapaciteta te obavlja i druge poslove iz svoga djelokruga.

3.1.1.2. Odjel za glazbu

Članak 21.

Odjel za glazbu obavlja upravne i stručne poslove vezane uz razvoj i promicanje glazbenog stvaralaštva, pružanje podrške u razvoju glazbene umjetnosti i kulturno-umjetničkog amaterizma te obavlja i druge poslove iz svoga djelokruga.

3.1.2. Služba za vizualnu umjetnost

Članak 22.

Služba za vizualnu umjetnost obavlja upravne i stručne poslove vezane uz razvoj i promicanje vizualne umjetnosti i djelatnosti novomedijskih kultura, praćenje stanja u tim područjima i poduzimanje mjera za njihovo unaprjeđenje te obavlja i druge poslove iz svoga djelokruga.

3.1.3. Služba za knjigu i nakladništvo

Članak 23.

Služba za knjigu i nakladništvo obavlja upravne i stručne poslove vezane uz pružanje podrške razvoju nakladničke djelatnosti, poticanje književnog stvaralaštva, knjige i čitanja; obavlja poslove vezane uz poticanje promidžbe hrvatske knjige u zemlji i inozemstvu, poticanje prevođenja hrvatskih knjiga na strane jezike, promociju hrvatskih knjiga po specijaliziranim i ostalim sajmovima u zemlji i inozemstvu, poticanje i razvitak knjižarske djelatnosti i knjižara te obavlja i druge poslove iz svoga djelokruga.

3.2. Sektor za strateško planiranje i razvoj publike

Članak 24.

Sektor za strateško planiranje i razvoj publike obavlja i koordinira poslove strateškog planiranja sukladno propisima koji reguliraju strateško planiranje i upravljanje razvojem Republike Hrvatske, koordinira proces izrade, izvješćivanja i vrednovanja akata strateškog planiranja iz nadležnosti Ministarstva, u suradnji s drugim ustrojstvenim jedinicama, prati i nadzire provedbu akata strateškog planiranja iz nadležnosti Ministarstva, surađuje s Koordinacijskim tijelom radi pravilne primjene načela i metodologije strateškog planiranja i upravljanja razvojem, pruža podršku predstavnicima Ministarstva koji sudjeluju u radu mreže koordinatora za strateško planiranje i upravljanje razvojem te podnosi odgovarajuća izvješća; obavlja dokumentacijsko-analitičke poslove za područje kulture, održava aktualne baze podataka o kulturnom razvitku i kulturnoj politici; na temelju statističkih i dokumentacijskih istraživanja prati razvojna kretanja i analizira strateške ciljeve, kao i akte strateškog planiranja od značaja za jedinice lokalne i područne (regionalne) samouprave. Sektor obavlja poslove vezano za analizu i primjenu metodologija za omogućavanje pristupa i sudjelovanja u kulturi što brojnijoj publici, osobito mladima te promiče mogućnosti za sudjelovanje u kulturi uspostavljanjem novih oblika potpore, kao i posebnim programima i manifestacijama za privlačenje publike.

U Sektoru za strateško planiranje i razvoj publike ustrojavaju se:

3.2.1. Služba za strateško planiranje i analitiku

3.2.2. Služba za razvoj publike.

3.2.1. Služba za strateško planiranje i analitiku

Članak 25.

Služba za strateško planiranje i analitiku obavlja i koordinira poslove strateškog planiranja sukladno propisima koji reguliraju sustav strateškog planiranja i upravljanja razvojem Republike Hrvatske, koordinira proces izrade, izvješćivanja i vrednovanja akata strateškog planiranja iz nadležnosti Ministarstva, pruža stručnu podršku drugim ustrojstvenim jedinicama u procesima izrade, provedbe, izvješćivanja i vrednovanja akata strateškog planiranja iz nadležnosti Ministarstva, osigurava usklađenost akata strateškog planiranja i izvješća iz nadležnosti Ministarstva s načelima i metodologijom sustava strateškog planiranja i upravljanja razvojem, osigurava pravodobnu dostupnost provjerljivih podataka potrebnih za provedbu, izvješćivanje i vrednovanje akata strateškog planiranja iz nadležnosti Ministarstva, u suradnji s drugim ustrojstvenim jedinicama, prati i nadzire provedbu akata strateškog planiranja iz nadležnosti Ministarstva te izvješćuje Koordinacijsko tijelo i poduzima odgovarajuće radnje u slučaju uočenih odstupanja od plana, surađuje s Koordinacijskim tijelom radi pravilne primjene načela i metodologije strateškog planiranja i upravljanja razvojem, pruža podršku predstavnicima Ministarstva koji sudjeluju u radu mreže koordinatora za strateško planiranje i upravljanje razvojem te podnosi odgovarajuća izvješća. Služba obavlja dokumentacijsko-analitičke poslove za područje kulture, održava aktualne baze podataka o kulturnom razvitku i kulturnoj politici; na temelju statističkih i dokumentacijskih istraživanja prati razvojna kretanja i analizira strateške ciljeve, kao i akte strateškog planiranja od značaja za jedinice lokalne i područne (regionalne) samouprave.

3.2.2. Služba za razvoj publike

Članak 26.

Služba za razvoj publike obavlja poslove vezano za analizu i primjenu metodologija za omogućavanje pristupa i sudjelovanja u kulturi što brojnijoj publici, osobito mladima te promiče mogućnosti za sudjelovanje u kulturi uspostavljanjem novih oblika potpore, kao i posebnim programima i manifestacijama za privlačenje publike u cilju povećanja mogućnosti produkcije i distribucije kulturnih aktivnosti te jačanja suradnje na nacionalnoj razini u svrhu ravnomjernog razvoja publike u Republici Hrvatskoj. Služba obavlja aktivnosti usmjerene na jačanje kapaciteta umjetničkih organizacija i ustanova u kulturi kroz programe razvoja publike radi uključivanja šire zajednice u kreiranje kulturnih sadržaja te obavlja poslove vezane uz programe nacionalnog značaja usmjerene na poticanje čitanja, posebno kod mladih i djece od najranije dobi.

4. UPRAVA ZA MEĐUNARODNU KULTURNU
 SURADNJU I EUROPSKE POSLOVE

Članak 27.

Uprava za međunarodnu kulturnu suradnju i europske poslove koordinira stručne, administrativne i upravno-pravne poslove koji se odnose na pripremu, provedbu, praćenje, vrednovanje, razvoj i koordinaciju programa i projekata financiranih sredstvima Europske unije uključujući sredstva Mehanizma za oporavak i otpornost te međunarodnih financijskih mehanizama. Uprava obavlja poslove vezane uz bilateralnu i multilateralnu međunarodnu kulturnu suradnju s europskim i izvaneuropskim državama, poslove vezane uz suradnju s europskim i izvaneuropskim međunarodnim organizacijama i asocijacijama, skrbi o ostvarivanju kulturnih veza s Europskom unijom, Vijećem Europe i drugim međunarodnim organizacijama te ostvaruje suradnju s međunarodnim kulturnim institucijama; obavlja poslove koji se odnose na analizu i provedbu europske politike te koordinira suradnja Ministarstva i institucija Europske unije, kao i poslove vezane za UNESCO i program Europske unije za kulturu - Kreativna Europa. Uprava sudjeluje u utvrđivanju Godišnjeg plana rada te obavlja i druge poslove iz svoga djelokruga.

U Upravi za međunarodnu kulturnu suradnju i europske poslove ustrojavaju se:

4.1. Sektor za europske fondove i međunarodne financijske mehanizme

4.2. Sektor za međunarodnu kulturnu suradnju i europske poslove.

4.1. Sektor za europske fondove i međunarodne financijske mehanizme

Članak 28.

Sektor za europske fondove i međunarodne financijske mehanizme obavlja stručne, administrativne i upravno-pravne poslove koji se odnose na pripremu, provedbu, praćenje, vrednovanje, razvoj i koordinaciju programa i projekata financiranih sredstvima Europske unije uključujući sredstva Mehanizma za oporavak i otpornost te međunarodnih financijskih mehanizama; surađuje u izradi strateških i operativnih dokumenata iz djelokruga rada Sektora; utvrđuje programske prioritete za korištenje sredstava Europske unije; sudjeluje u poslovima uspostave i unaprjeđenja sustava upravljanja i kontrole korištenja Europskog socijalnog fonda plus; sudjeluje u poslovima upravljanja i praćenja provedbe aktivnosti u okviru Nacionalnog plana oporavka i otpornosti; surađuje s ostalim tijelima u sustavima upravljanja i kontrole korištenja fondova Europske unije; sudjeluje u planiranju proračuna koje je povezano s korištenjem sredstava Europske unije; provodi mjere informiranja i vidljivosti; prati nacionalne i međunarodne propise i dokumente iz svoga djelokruga; obavlja poslove u vezi s korištenjem tehničke pomoći Europske unije; surađuje s ostalim ustrojstvenim jedinicama, drugim nadležnim tijelima državne uprave, odnosno javnopravnim tijelima i drugim dionicima u pripremi i provedbi programa i projekata Europske unije; sudjeluje u radu radnih tijela u Republici Hrvatskoj i na međunarodnoj razini te obavlja i druge poslove iz svoga djelokruga.

U Sektoru za europske fondove i međunarodne financijske mehanizme ustrojavaju se:

4.1.1. Služba za pripremu i provedbu programa i projekata Europske unije

4.1.2. Služba za praćenje i vrednovanje programa i projekata Europske unije

4.1.3. Služba za razvoj i koordinaciju programa i projekata Europske unije.

4.1.1. Služba za pripremu i provedbu programa i projekata Europske unije

Članak 29.

Služba za pripremu i provedbu programa i projekata Europske unije obavlja stručne, administrativne i upravno-pravne poslove koji se odnose na pripremu i provedbu strateških i operativnih dokumenata za korištenje sredstava europskih fondova i međunarodnih financijskih mehanizama; prati nacionalne i međunarodne propise i dokumente iz svoga djelokruga; utvrđuje mjere za provedbu prioriteta ulaganja te razvija uvjete i planove za njihovu provedbu; izrađuje metodologiju odabira i potrebnu dokumentaciju za pojedine postupke dodjele bespovratnih sredstava Europskog socijalnog fonda plus i Mehanizma za oporavak i otpornost, uključujući, ako je primjenjivo, programe potpore, pokreće pozive na dostavu projektnih prijedloga te informira javnost o namjeni i korištenju sredstava Europskog socijalnog fonda plus i Mehanizma za oporavak i otpornost u okviru postupaka dodjele iz svoje nadležnosti; priprema i provodi postupke dodjele bespovratnih sredstava Europskog socijalnog fonda plus i Mehanizma za oporavak i otpornost; izrađuje Odluku o financiranju; sudjeluje u pripremi ugovora o dodjeli bespovratnih sredstava; upravlja rizicima iz svoga djelokruga, uključujući i rizike od prijevare; sudjeluje u planiranju proračuna koje je povezano s korištenjem sredstava Europskog socijalnog fonda plus i Mehanizma za oporavak i otpornost; izrađuje priručnike o internim procedurama i odgovarajućem revizijskom tragu; prikuplja potrebne informacije koje se odnose na upravljanje, praćenje, provedbu i vrednovanje Programa Učinkoviti ljudski potencijali i Nacionalnog plana za oporavak i otpornost iz svoje nadležnosti; priprema Izjavu o upravljanju i drugu dokumentaciju za potrebe izvještavanja o provedbi investicija u Nacionalnom planu oporavka i otpornosti iz svoje nadležnosti; surađuje s ostalim tijelima u sustavu upravljanja i kontrole korištenja europskih fondova i međunarodnih financijskih mehanizama, ostalim ustrojstvenim jedinicama, drugim nadležnim tijelima državne uprave, odnosno javnopravnim tijelima i drugim dionicima u pripremi i provedbi programa i projekata Europske unije; pohranjuje dokumente i zapise o obavljanju vlastitih funkcija s ciljem osiguravanja odgovarajućeg revizorskog traga te obavlja i druge poslove iz svoga djelokruga.

4.1.2. Služba za praćenje i vrednovanje programa
 i projekata Europske unije

Članak 30.

Služba za praćenje i vrednovanje programa i projekata Europske unije obavlja stručne, administrativne i upravno-pravne poslove koji se odnose na praćenje i analizu uspješnosti strateških i operativnih dokumenata za korištenje sredstava europskih fondova i međunarodnih financijskih mehanizama, praćenje i analizu uspješnosti programa i projekata financiranih sredstvima Europskog socijalnog fonda, Europskog socijalnog fonda plus te Mehanizma za oporavak i otpornost; prati nacionalne i međunarodne propise i dokumente iz svoga djelokruga; sudjeluje u planiranju proračuna koje je povezano s korištenjem sredstava Europskog socijalnog fonda plus i Mehanizma za oporavak i otpornost, u dijelu svoje nadležnosti; prikuplja potrebne informacije i pribavlja mišljenja relevantnih nadležnih tijela u planiranju proračuna koje je povezano s korištenjem i kontrolom korištenja Fondova; provodi aktivnosti prognoziranja i praćenja plaćanja; odobrava i osigurava isplatu javnih sredstava korisnicima; vodi evidenciju isplata korisnicima; priprema odluke o povratu, vodi evidencije o povratima i prati njihovo izvršavanje, prati ostvarenje pokazatelja projekata, prikuplja potrebne informacije koje se odnose na upravljanje, praćenje, provedbu i vrednovanje Programa Učinkoviti ljudski potencijali i Nacionalnog plana oporavka i otpornosti, u dijelu svoje nadležnosti; obavlja poslove u vezi s korištenjem tehničke pomoći Europske unije; izrađuje priručnike o internim procedurama i odgovarajućem revizijskom tragu; sudjeluje u poslovima upravljanja nepravilnostima na razini prioriteta ulaganja; obavlja poslove informiranja i vidljivosti; obavlja poslove koji se odnose na upisivanje podataka u sustave upravljanja informacijama iz svoje nadležnosti; surađuje s ostalim tijelima u sustavu upravljanja i kontrole korištenja europskih fondova i međunarodnih financijskih mehanizama, ostalim ustrojstvenim jedinicama, drugim nadležnim tijelima državne uprave, odnosno javnopravnim tijelima i drugim dionicima u provedbi programa i projekata Europske unije; pohranjuje dokumente i zapise o obavljanju vlastitih funkcija s ciljem osiguravanja odgovarajućeg revizorskog traga te obavlja i druge poslove iz svoga djelokruga.

4.1.3. Služba za razvoj i koordinaciju programa
 i projekata Europske unije

Članak 31.

Služba za razvoj i koordinaciju programa i projekata Europske unije obavlja stručne, administrativne i upravno-pravne poslove koji se odnose na razvoj, provedbu, koordinaciju, praćenje i vrednovanje programa i projekata financiranih sredstvima Europskog fonda za regionalni razvoj i Mehanizma za oporavak i otpornost; obavlja poslove sektorski nadležnog tijela u sustavu upravljanja i kontrole za provedbu programa iz područja konkurentnosti i kohezije; izrađuje odluke kojim se utvrđuje financijska omotnica u skladu s utvrđenim najvišim mogućim izvorima financiranja prihvatljivih troškova operacija; obavlja isplate javnih sredstava korisniku bespovratnih sredstava sa svojih proračunskih stavki na temelju odobrenih zahtjeva za isplatu dobivenih od Upravljačkog tijela; vodi i ažurira evidenciju o izvršenim isplatama korisniku te osigurava njenu dostupnost Upravljačkom tijelu; osigurava čuvanje dokumenata i evidencija o provedbi aktivnosti; sudjeluje u pripremanju natječajne dokumentacije; sudjeluje u praćenju provedbe programa i projekata financiranih iz Europskog fonda za regionalni razvoj; sudjeluje u poslovima procesa programiranja i revidiranja strateških i programskih dokumenata; sudjeluje u praćenju provedbe projekata financiranih iz Mehanizma za oporavak i otpornost u dijelu svoje nadležnosti te osigurava isplatu javnih sredstava korisnicima; sudjeluje u izradi prijedloga državnog proračuna; sudjeluje u aktivnostima programa teritorijalne suradnje; priprema interne pisane procedure za obavljanje vlastitih funkcija; surađuje s ostalim ustrojstvenim jedinicama, drugim nadležnim tijelima državne uprave, odnosno javnopravnim tijelima i drugim dionicima u provedbi programa i projekata Europske unije; prati nacionalne i međunarodne propise i dokumente iz svoga djelokruga; pohranjuje dokumente i zapise o obavljanju vlastitih funkcija s ciljem osiguravanja odgovarajućeg revizorskog traga te obavlja i druge poslove iz svoga djelokruga.

4.2. Sektor za međunarodnu kulturnu suradnju
 i europske poslove

Članak 32.

Sektor za međunarodnu kulturnu suradnju i europske poslove obavlja poslove vezane uz bilateralnu i multilateralnu međunarodnu kulturnu suradnju s europskim i izvaneuropskim državama, poslove vezane uz suradnju s europskim i izvaneuropskim međunarodnim organizacijama i asocijacijama, skrbi o ostvarivanju kulturnih veza s Europskom unijom, Vijećem Europe i drugim međunarodnim organizacijama. Sektor obavlja poslove koji se odnose na analizu i provedbu europske politike te koordinira suradnju Ministarstva i institucija Europske unije; priprema nacionalna stajališta za Vijeće za kulturne poslove Europske unije (CAC) te sudjeluje u radu Vijeća Europske unije i drugih institucija Europske unije, regionalnih inicijativa i međunarodnih organizacija te međuresornih radnih skupina vezano za kulturne i audiovizualne politike; obavlja poslove vezane za UNESCO i program Europske unije za kulturu – Kreativna Europa, ostvaruje suradnju s međunarodnim kulturnim institucijama te obavlja i druge poslove iz svoga djelokruga.

U Sektoru za međunarodnu kulturnu suradnju i europske poslove ustrojavaju se:

4.2.1. Služba za bilateralnu i multilateralnu kulturnu suradnju

4.2.2. Služba za Kreativnu Europu

4.2.3. Služba za UNESCO.

4.2.1. Služba za bilateralnu i multilateralnu kulturnu suradnju

Članak 33.

Služba za bilateralnu i multilateralnu kulturnu suradnju obavlja poslove pripreme međunarodnih sporazuma, programa i protokola o kulturnoj suradnji i osigurava njihovo izvršavanje; koordinira i provodi postupak sklapanja provedbenih programa kulturne, obrazovne, znanstvene suradnje između Vlade Republike Hrvatske i drugih država sukladno djelokrugu. Služba provodi programe međunarodne kulturne suradnje s ciljem poticanja umjetničkog stvaralaštva, poticanja mobilnosti umjetnika i kulturnih djelatnika, razmjene kulturnih programa u međunarodnom okruženju, kao i sudjelovanje u radu međunarodnih organizacija, mreža i platformi, s ciljem predstavljanja i promicanja hrvatske umjetnosti i kulture u svijetu i razvoja međunarodne kulturne suradnje i kulturnih odnosa. Služba sudjeluje u suorganizaciji i provedbi manifestacija promocije hrvatske kulture u svijetu, kao i u provedbi festivala kulture stranih država u Republici Hrvatskoj, uključivo obilježavanja posebnih obljetnica ili predsjedanja Republike Hrvatske europskim i međunarodnim organizacijama. Služba sudjeluje u radu različitih mješovitih međuresornih odbora koji prate provedbu i organizaciju promocije hrvatske kulture u svijetu te sudjeluje u radu nadležnih tijela za promociju hrvatskog kulturnog identiteta u suradnji s predstavnicima Hrvata izvan Republike Hrvatske. Služba obavlja poslove vezane uz suradnju s europskim i izvaneuropskim međunarodnim organizacijama i asocijacijama, sudjeluje u radu europskih i međunarodnih odbora zaduženih za razvoj i promociju kulturnog i kreativnog sektora, u koordinaciji s drugim nadležnim ustrojstvenim jedinicama. Služba koordinira i provodi poslove koji se odnose na predstavljanje i sudjelovanje Republike Hrvatske u radu tijela Europske unije, vezano uz radne skupine Odbora za poslove u kulturi i Radne skupine za audiovizualnu djelatnost i medije Vijeća Europske unije te u komunikaciji s nadležnim službama Europske komisije Opće uprave za obrazovanje, mlade, sport i kulturu i Opće uprave za komunikacijske mreže, sadržaj i tehnologiju; obavlja upravne i stručne poslove koji se odnose na koordinaciju u pripremi stajališta te pripreme za djelatnosti kulture, AV i medija za Vijeće Europske unije u formatu ministara obrazovanja, sporta, mladih i kulture (EYCS), sudjeluje u radu Međuresorne radne skupine za europske poslove te obavlja i druge poslove iz svoga djelokruga.

4.2.2. Služba za Kreativnu Europu

Članak 34.

Služba za Kreativnu Europu obavlja slijedeće poslove: promicanje programa Europske unije Kreativna Europa koji se provodi kroz tri potprograma: Kultura, MEDIA te međusektorski program i sudjelovanja hrvatskih predstavnika u programu Kreativna Europa. Služba organizira i provodi tematske radionice, okrugle stolove, konferencije, obavlja poslove stručne suradnje sa stranim i domaćim osobama koje obavljaju djelatnosti iz djelokruga Službe, surađuje s tijelima i službenim osobama institucija Europske unije u dijelu koji se odnosi na poslove promicanja europskih vrijednosti u području kulture, doprinosi komplementarnosti između aktivnosti programa Kreativna Europa i nacionalnih mjera potpore, pruža tehničku pomoć, kao i pomoć pri traženju projektnih partnera u zemljama Europske unije i šire. Služba sudjeluje u radu koordinacijskih sastanaka Europske komisije i drugih nadležnih službi Europske unije koje kreiraju program Kreativna Europa te obavlja i druge poslove iz svoga djelokruga.

4.2.3. Služba za UNESCO

Članak 35.

Služba za UNESCO obavlja poslove usklađivanja djelatnosti Hrvatskog povjerenstva za UNESCO i Stalne misije Republike Hrvatske pri UNESCO-u, koordinacije rada i sudjelovanja članova Povjerenstva u aktivnostima UNESCO-a na međunarodnoj razini, koordinacije aktivnosti između Povjerenstva, Vlade Republike Hrvatske, nadležnih državnih tijela i odgovarajućih institucija sa Stalnom misijom pri UNESCO-u, Tajništvom UNESCO-a i nacionalnih povjerenstava država članica te obavlja i druge poslove iz svoga djelokruga.

5. UPRAVA ZA ZAŠTITU KULTURNE BAŠTINE

Članak 36.

Uprava za zaštitu kulturne baštine obavlja upravne i stručne poslove zaštite i očuvanja kulturnih dobara, i to: istraživanje, proučavanje, praćenje, evidentiranje, dokumentiranje, vrednovanje, utvrđivanje statusa i donošenje mjera zaštite i očuvanja kulturnog dobra, njihovu provedbu i nadzor provedbe, izrade konzervatorskih podloga, standarda, programa i smjernica, promicanje kulturnih dobara, nadzor prometa kulturnim dobrima, uvoz, unošenje, izvoz i iznošenje kulturnih dobara te druge poslove propisane Zakonom o zaštiti i očuvanju kulturnih dobara i drugim propisima. Uprava daje mišljenja na prostorne planove, na zahtjev za ocjenu o potrebi procjene utjecaja zahvata na okoliš, na strateške projekte, o sadržaju strateške procjene utjecaja na okoliš, o strateškoj studiji utjecaja na okoliš te izvješća o stanju u prostoru za Republiku Hrvatsku. Uprava sudjeluje u utvrđivanju Godišnjeg plana rada te obavlja i druge poslove iz svoga djelokruga.

U Upravi za zaštitu kulturne baštine ustrojavaju se:

5.1. Sektor za zaštitu kulturne baštine

5.2. Sektor za konzervatorske poslove i inspekciju

5.3. Sektor za provođenje projekata i financiranje programa zaštite kulturne baštine.

Članak 37.

Za obavljanje poslova iz nadležnosti Uprave za zaštitu kulturne baštine, ustrojavaju se:

5.4. Područni konzervatorski ured Zagreb sa sjedištem u Zagrebu

5.5. Područni konzervatorski ured Rijeka sa sjedištem u Rijeci

5.6. Područni konzervatorski ured Split sa sjedištem u Splitu

5.7. Područni konzervatorski ured Osijek sa sjedištem u Osijeku

5.8. Područna konzervatorska služba Bjelovar sa sjedištem u Bjelovaru

5.9. Područna konzervatorska služba Krapina sa sjedištem u Krapini

5.10. Područna konzervatorska služba Sisak sa sjedištem u Sisku

5.11. Područna konzervatorska služba Slavonski Brod sa sjedištem u Slavonskom Brodu

5.12. Područna konzervatorska služba Požega sa sjedištem u Požegi

5.13. Područna konzervatorska služba Varaždin sa sjedištem u Varaždinu

5.14. Područna konzervatorska služba Karlovac sa sjedištem u Karlovcu

5.15. Područna konzervatorska služba Pula sa sjedištem u Puli

5.16. Područna konzervatorska služba Gospić sa sjedištem u Gospiću

5.17. Područna konzervatorska služba Zadar sa sjedištem u Zadru

5.18. Područna konzervatorska služba Šibenik sa sjedištem u Šibeniku

5.19. Područna konzervatorska služba Trogir sa sjedištem u Trogiru

5.20. Područna konzervatorska služba Dubrovnik sa sjedištem u Dubrovniku

5.21. Područna konzervatorska služba Imotski sa sjedištem u Imotskom

5.22. Područna konzervatorska služba Vukovar sa sjedištem u Vukovaru.

5.1. Sektor za zaštitu kulturne baštine

Članak 38.

Sektor za zaštitu kulturne baštine obavlja upravne i stručne poslove u vezi s: istraživanjem, proučavanjem, praćenjem, evidentiranjem, dokumentiranjem i promicanjem kulturne baštine, utvrđivanjem svojstva kulturnih dobara te njihovim vrednovanjem, propisivanjem mjerila za utvrđivanje programa javnih potreba u području zaštite kulturnih dobara, skrbništvom, usklađivanjem, ocjenjivanjem uvjeta za rad pravnih i fizičkih osoba na restauratorskim, konzervatorskim i drugim poslovima zaštite kulturnih dobara, osiguravanjem uvjeta za obrazovanje i usavršavanje stručnih djelatnika u djelatnostima zaštite kulturnih dobara te provođenjem nadzora prometa, uvoza i izvoza zaštićenih kulturnih dobara. Sektor obavlja i druge stručne poslove u dijelu međuresornih i međunarodnih obaveza iz područja zaštite kulturnih dobara i upravljanja kulturnom baštinom.

U Sektoru za zaštitu kulturne baštine ustrojavaju se:

5.1.1. Služba za nepokretnu kulturnu baštinu

5.1.2. Služba za pokretnu, etnografsku i nematerijalnu kulturnu baštinu.

5.1.1. Služba za nepokretnu kulturnu baštinu

Članak 39.

Služba za nepokretnu kulturnu baštinu obavlja upravne i stručne poslove vezane za istraživanje, dokumentiranje i zaštitu nepokretnih kulturnih dobara i arheološke kulturne baštine, praćenje i utvrđivanje stanja nepokretnih kulturnih dobara i arheološke kulturne baštine, izradu prijedloga programa i prioriteta zaštitnih radova, izradu metodoloških osnova, standarda, kriterija i smjernica za zaštitu graditeljske baštine; provodi mjere zaštite arheološke kulturne baštine te obavlja poslove osiguravanja stručnog nadzora nad izvođenjem restauratorskih i konzervatorskih radova na nepokretnim kulturnim dobrima te osiguravanja fizičko-tehničke zaštite najvrjednijih nepokretnih kulturnih dobara, kao i druge poslove iz svoga djelokruga.

U Službi za nepokretnu kulturnu baštinu ustrojavaju se:

5.1.1.1. Odjel za graditeljsku baštinu i krajolik

5.1.1.2. Odjel za arheologiju.

5.1.1.1. Odjel za graditeljsku baštinu i krajolik

Članak 40.

Odjel za graditeljsku baštinu i krajolik obavlja upravne i stručne poslove istraživanja, dokumentiranja i zaštite nepokretnih kulturnih dobara koji uključuju: pojedinačno zaštićena nepokretna kulturna dobra i komplekse te krajolike; obavlja upravne i stručne poslove izrade dokumentacije potrebne za zaštitu, praćenja i utvrđivanja stanja nepokretnih kulturnih dobara, izrađuje preliminarne tehničke procjene i prijedloge programa zaštite i očuvanja kulturnih dobara, utvrđuje prioritete zaštitnih radova uz osiguravanje stručnog nadzora nad izvođenjem restauratorskih i konzervatorskih radova, kao i osiguravanje fizičko-tehničke zaštite najvrednijih nepokretnih kulturnih dobara i ocjenu tehničke dokumentacije za izvođenje zaštitnih radova na njima; izrađuje metodološke osnove, standarde, kriterije, smjernice i mjere za zaštitu nepokretnih kulturnih dobara te obavlja i druge poslove iz svoga djelokruga.

5.1.1.2. Odjel za arheologiju

Članak 41.

Odjel za arheologiju obavlja upravne i stručne poslove vezane uz istraživanje i obradu arheološke kulturne baštine uz praćenje i utvrđivanje stanja arheološke kulturne baštine i izradu prijedloga programa i prioriteta njihove zaštite, provodi mjere zaštite arheološke kulturne baštine te obavlja i druge poslove iz svoga djelokruga.

5.1.2. Služba za pokretnu, etnografsku i nematerijalnu kulturnu baštinu

Članak 42.

Služba za pokretnu, etnografsku i nematerijalnu kulturnu baštinu obavlja upravne i stručne poslove istraživanja, dokumentiranja, zaštite pokretnih, etnografskih i nematerijalnih kulturnih dobara, praćenja i utvrđivanja stanja pokretnih, etnografskih i nematerijalnih kulturnih dobara, izradu preliminarne tehničke procjene za pripremu prijedloga programa i prioriteta zaštitnih radova pokretnih i etnografskih te očuvanja nematerijalnih kulturnih dobara, izrade metodoloških osnova, standarda, kriterija i smjernica za zaštitu pokretne, etnografske i nematerijalne kulturne baštine, ocjene tehničke dokumentacije za izvođenje zaštitnih radova na kulturnim dobrima te obavlja i druge poslove iz svoga djelokruga.

U Službi za pokretnu, etnografsku i nematerijalnu kulturnu baštinu ustrojavaju se:

5.1.2.1. Odjel za pokretnu kulturnu baštinu

5.1.2.2. Odjel za etnografsku i nematerijalnu kulturnu baštinu.

5.1.2.1. Odjel za pokretnu kulturnu baštinu

Članak 43.

Odjel za pokretnu kulturnu baštinu obavlja upravne i stručne poslove vezane uz istraživanje, dokumentiranje i zaštitu pokretnih kulturnih dobara, praćenje i utvrđivanje stanja pokretnih kulturnih dobara i izradu preliminarne tehničke procjene za pripremu prijedloga programa i prioriteta zaštitnih radova na njima, uz osiguravanje stručnog nadzora nad izvođenjem restauratorskih i konzervatorskih radova na pokretnim kulturnim dobrima, kao i osiguravanje fizičko-tehničke zaštite najvrjednijih pokretnih kulturnih dobara, provodi nadzor nad izvozom i iznošenjem iz Republike Hrvatske te unošenjem u Republiku Hrvatsku pokretnih kulturnih dobara, vođenje programa restitucije, povrata i sukcesije kulturnih dobara, utvrđuje i provodi mjere za sprječavanje nezakonitog prometa pokretnih kulturnih dobara uz suradnju s nadležnim tijelima državne uprave te jedinicama lokalne i područne (regionalne) samouprave, ocjenjuje tehničku dokumentaciju za izvođenje zaštitnih radova na pokretnim kulturnim dobrima te obavlja i druge poslove iz svoga djelokruga.

5.1.2.2. Odjel za etnografsku i nematerijalnu kulturnu baštinu

Članak 44.

Odjel za etnografsku i nematerijalnu kulturnu baštinu obavlja upravne i stručne poslove vezane uz istraživanje, bilježenje i dokumentiranje etnografske baštine i nematerijalnih kulturnih dobara te utvrđuje stanje etnografske baštine i očuvanja nematerijalnih kulturnih dobara i izrađuje preliminarne tehničke procjene za pripremu prijedloga programa i prioriteta njihove zaštite, izrađuje metodološke osnove, standarde, kriterije i smjernice za zaštitu etnografskih i nematerijalnih kulturnih dobara i mjere za njihovu zaštitu te obavlja i druge poslove iz svoga djelokruga.

5.2. Sektor za konzervatorske poslove i inspekciju

Članak 45.

Sektor za konzervatorske poslove i inspekciju prati izradu konzervatorskih standarda i smjernica za postupanje na kulturnim dobrima, prati i analizira učinkovitost i ujednačenost metodologije obavljanja konzervatorskih poslova u područnim jedinicama koje obavljaju poslove iz nadležnosti Uprave za zaštitu kulturne baštine, pruža im kontinuiranu stručnu podršku u primjeni Informacijskog sustava eKonzervatorske podloge te obavlja inspekcijske poslove u području zaštite i očuvanja kulturnih dobara. Sektor obavlja upravne i stručne poslove u vezi s praćenjem izrade konzervatorskih podloga za kulturno-povijesne cjeline u okviru Nacionalnog plana oporavka i otpornosti i u vezi s praćenjem i izradom konzervatorskih podloga za sve prostorne cjeline i nepokretna kulturna dobra upisana u Registar kulturnih dobara Republike Hrvatske u cilju uspostave konzervatorske osnove Republike Hrvatske i integracije konzervatorske osnove Republike Hrvatske u sustav prostornog planiranja te obavlja i druge poslove iz svoga djelokruga.

U Sektoru za konzervatorske poslove i inspekciju ustrojavaju se:

5.2.1. Služba za kulturno-povijesne cjeline i prostorno planske mjere zaštite

5.2.2. Služba za inspekcijske poslove zaštite kulturne baštine.

5.2.1. Služba za kulturno-povijesne cjeline i prostorno planske mjere zaštite

Članak 46.

Služba za kulturno-povijesne cjeline i prostorno planske mjere zaštite obavlja upravne i stručne poslove u vezi s praćenjem izrade konzervatorskih podloga za kulturno-povijesne cjeline u okviru Nacionalnog plana oporavka i otpornosti i u vezi s praćenjem i izradom konzervatorskih podloga za sve prostorne cjeline i nepokretna kulturna dobra upisana u Registar kulturnih dobara Republike Hrvatske u cilju uspostave konzervatorske osnove Republike Hrvatske i integracije konzervatorske osnove Republike Hrvatske u sustav prostornog planiranja. Služba obavlja poslove održavanja, razvoja i analitike informacijskog sustava eKonzervatorske podloge i praćenja promjena u prostoru te upravlja sustavom digitalnih mjera zaštite u suradnji s tijelima jedinica lokalne i područne (regionalne) samouprave i javnopravnim tijelima nadležnim za prostorno uređenje i gradnju. Služba priprema statistička i druga izvješća, obrade i analize te izrađuje prijedloge konzervatorskih smjernica i mjera u svrhu zaštite, očuvanja i unaprjeđenja stanja prostornih cjelina i nepokretnih kulturnih dobara upisanih u Registar kulturnih dobara Republike Hrvatske.

5.2.2. Služba za inspekcijske poslove zaštite kulturne baštine

Članak 47.

Služba za inspekcijske poslove zaštite kulturne baštine obavlja inspekcijske poslove u području zaštite i očuvanja kulturnih dobara, nadzire stanje kulturnih dobara i provođenje mjera njihove zaštite i očuvanja, uporabu i promet kulturnih dobara, izvršavanje i provedbu odredbi Zakona o zaštiti i očuvanju kulturnih dobara vezano za: izvođenje konzervatorskih, restauratorskih i drugih sličnih radova na kulturnom dobru sukladno izdanim uvjetima i odobrenjima; izvođenje radova na kulturnim dobrima koji se obavljaju na temelju akata izdanih sukladno posebnim propisima; arheološka iskopavanja i istraživanja, podvodne aktivnosti i vađenje potonulih kulturnih dobara uz pridržavanje propisanih uvjeta i odobrenja; promet kulturnim dobrima, primjenu prava prvokupa te izvoz, iznošenje, uvoz i unošenje kulturnih dobara; primjenu drugih propisa i mjera utvrđenih iz svoga djelokruga.

Za obavljanje poslova iz djelokruga Službe određuju se samostalni izvršitelji u Rijeci, Splitu, Puli i Varaždinu.

5.3. Sektor za provođenje projekata i financiranje programa zaštite kulturne baštine

Članak 48.

Sektor za provođenje projekata i financiranje programa zaštite kulturne baštine obavlja upravne i stručne poslove u vezi s pripremom, provedbom i praćenjem financiranja programa zaštite i očuvanja kulturne baštine. Sektor priprema interne procedure i metodologije za administriranje, upravljanje i provedbu programa i projekata iz područja zaštite i očuvanja kulturne baštine financiranih nacionalnim sredstvima i iz drugih izvora financiranja u skladu s nacionalnim i međunarodnim propisima, planira i pokreće izbor projekata u obliku otvorenog poziva za dostavu prijedloga projekata ili ograničenog poziva za dostavu prijedloga projekata te sudjeluje u radu Povjerenstva za odabir. Sektor obavlja stručne, administrativne i upravne poslove koji se odnose na suradnju i koordinaciju rada s ostalim ustrojstvenim jedinicama, drugim nadležnim tijelima državne uprave, odnosno javnopravnim tijelima iz područja zaštite kulturne baštine te drugim provedbenim tijelima na nacionalnoj i međunarodnoj razini; sudjeluje u provedbi aktivnosti planiranja proračuna i plaćanja te financijskom praćenju provedbe programa i projekata; utvrđuje planirane krajnje korisnike i modalitete odabira i njihove provedbe; sudjeluje u izradi strateških i operativnih dokumenata iz djelokruga Sektora te upravlja i kontrolira njihovu provedbu; prati nacionalne i međunarodne propise i dokumente iz svoga djelokruga; predlaže mjere i radnje za poboljšanje obavljanja poslova; sudjeluje u radu stručnih radnih skupina i drugih radnih tijela za izradu propisa, strategija, akcijskih planova i drugih akata te obavlja i druge poslove iz svoga djelokruga.

U Sektoru za provođenje projekata i financiranje programa zaštite kulturne baštine ustrojavaju se:

5.3.1. Služba za strategiju financiranja kulturne baštine

5.3.2. Služba za provedbu programa zaštite kulturne baštine.

5.3.1. Služba za strategiju financiranja kulturne baštine

Članak 49.

Služba za strategiju financiranja kulturne baštine obavlja poslove koji se odnose na utvrđivanje mjera za ulaganje u zaštitu i očuvanje kulturne baštine te razvija uvjete za njihovu provedbu. Služba izrađuje strateške i operativne dokumente u djelokrugu službe, prati nacionalne i međunarodne propise i dokumente iz svoga djelokruga; utvrđuje mjere za provedbu prioriteta za provođenje mjera zaštite i očuvanja kulturne baštine; utvrđuje mjere za provedbu nacionalnih programa zaštite i očuvanja kulturne baštine; utvrđuje mjere za provedbu hitnih mjera zaštite kulturne baštine. Služba planira i pokreće izbor projekata u obliku otvorenog poziva za dostavu prijedloga projekata ili ograničenog poziva za dostavu prijedloga projekata te sudjeluje u njihovoj evaluaciji; obavlja stručne, administrativne i upravne poslove koji se odnose na suradnju i stručnu komunikaciju s ostalim ustrojstvenim jedinicama i drugim dionicima u provedbi programa i projekata; izrađuje mišljenja i izvješća; informira javnost, korisnika, voditelja projekata i ostale sudionike o namjeni i korištenju sredstava u okviru postupaka dodjele sredstava iz svoje nadležnosti, brine o provedbi mjera informiranja i vidljivosti te obavlja i druge poslove iz svoga djelokruga.

5.3.2. Služba za provedbu programa zaštite kulturne baštine

Članak 50.

Služba za provedbu programa zaštite kulturne baštine obavlja poslove koji se odnose na upravljanje i provedbu financiranja programa i projekata iz područja zaštite i očuvanja kulturne baštine financiranih u skladu s nacionalnim i međunarodnim propisima. Služba izrađuje interne procedure i metodologije za administriranje te izradu planova, izvješća i akata; provodi proces ugovaranja programa zaštite i očuvanja kulturne baštine te izrade Odluka o financiranju; obavlja administrativnu i stručnu kontrolu u provedbi programa te kontrolira ispravnost akata i drugih dokumenata koji se izrađuju u Službi; obavlja pripremu i arhiviranje dokumentacije radi osiguravanja odgovarajućeg revizijskog traga te obavlja i druge poslove iz svoga djelokruga.

DJELOKRUG I USTROJSTVO PODRUČNIH JEDINICA

Članak 51.

Područne jedinice ustrojavaju se na području jedne ili više jedinica lokalne i područne (regionalne) samouprave, kao područni konzervatorski uredi i područne konzervatorske službe u svrhu obavljanja upravnih i stručnih poslova zaštite i očuvanja kulturnih dobara na području jedne ili više jedinica lokalne i područne (regionalne) samouprave, i to: istraživanje, proučavanje, praćenje, evidentiranje, dokumentiranje, vrednovanje, utvrđivanje statusa i donošenje mjera zaštite i očuvanja kulturnog dobra, njihovu provedbu i nadzor provedbe, izrade konzervatorskih podloga, standarda, programa i smjernica, promicanje kulturnih dobara, nadzor prometa kulturnim dobrima, uvoz, unošenje, izvoz i iznošenje kulturnih dobara. Područne jedinice međusobno surađuju u svrhu ujednačenosti metodologije obavljanja konzervatorskih poslova na području Republike Hrvatske u skladu s uputama i smjernicama Uprave za zaštitu kulturne baštine, redovito održavaju zajedničke stručne kolegije u svrhu razmjene stručnih mišljenja i analize učinkovitosti rješavanja upravnih i stručnih poslova zaštite i očuvanja kulturnih dobara na području jedne ili više jedinica lokalne i područne (regionalne) samouprave, surađuju u području ljudskih potencijala, zajedničkog korištenja imovine i opreme Ministarstva na način propisan Pravilnikom o unutarnjem redu, obavljaju i druge poslove propisane Zakonom o zaštiti i očuvanju kulturnih dobara te drugim propisima.

5.4. Područni konzervatorski ured Zagreb

Članak 52.

Područni konzervatorski ured Zagreb obavlja poslove iz svoje nadležnosti na području Zagrebačke županije.

5.5. Područni konzervatorski ured Rijeka

Članak 53.

Područni konzervatorski ured Rijeka obavlja poslove iz svoje nadležnosti na području Primorsko-goranske županije.

5.6. Područni konzervatorski ured Split

Članak 54.

Područni konzervatorski ured Split obavlja poslove iz svoje nadležnosti na području Splitsko-dalmatinske županije, osim područja gradova Trogira, Kaštela, Imotskog i Vrgorca te općina Okrug, Marina, Seget, Primorski Dolac, Prgomet, Lećevica, Muć, Cista Provo, Šestanovac, Lovreć, Lokvičići, Proložac, Podbablje, Zmijavci, Runovići, Zagvozd i Zadvarje.

5.7. Područni konzervatorski ured Osijek

Članak 55.

Područni konzervatorski ured Osijek obavlja poslove iz svoje nadležnosti na području Osječko-baranjske županije.

5.8. Područna konzervatorska služba Bjelovar

Članak 56.

Područna konzervatorska služba Bjelovar obavlja poslove iz svoje nadležnosti na području Bjelovarsko-bilogorske i Koprivničko-križevačke županije.

5.9. Područna konzervatorska služba Krapina

Članak 57.

Područna konzervatorska služba Krapina obavlja poslove iz svoje nadležnosti na području Krapinsko-zagorske županije.

5.10. Područna konzervatorska služba Sisak

Članak 58.

Područna konzervatorska služba Sisak obavlja poslove iz svoje nadležnosti na području Sisačko-moslavačke županije.

5.11. Područna konzervatorska služba Slavonski Brod

Članak 59.

Područna konzervatorska služba Slavonski Brod obavlja poslove iz svoje nadležnosti na području Brodsko-posavske županije.

5.12. Područna konzervatorska služba Požega

Članak 60.

Područna konzervatorska služba Požega obavlja poslove iz svoje nadležnosti na području Požeško-slavonske i Virovitičko-podravske županije.

5.13. Područna konzervatorska služba Varaždin

Članak 61.

Područna konzervatorska služba Varaždin obavlja poslove iz svoje nadležnosti na području Varaždinske i Međimurske županije.

5.14. Područna konzervatorska služba Karlovac

Članak 62.

Područna konzervatorska služba Karlovac obavlja poslove iz svoje nadležnosti na području Karlovačke županije.

5.15. Područna konzervatorska služba Pula

Članak 63.

Područna konzervatorska služba Pula obavlja poslove iz svoje nadležnosti na području Istarske županije.

5.16. Područna konzervatorska služba Gospić

Članak 64.

Područna konzervatorska služba Gospić obavlja poslove iz svoje nadležnosti na području Ličko-senjske županije.

5.17. Područna konzervatorska služba Zadar

Članak 65.

Područna konzervatorska služba Zadar obavlja poslove iz svoje nadležnosti na području Zadarske županije.

5.18. Područna konzervatorska služba Šibenik

Članak 66.

Područna konzervatorska služba Šibenik obavlja poslove iz svoje nadležnosti na području Šibensko-kninske županije.

5.19. Područna konzervatorska služba Trogir

Članak 67.

Područna konzervatorska služba Trogir obavlja poslove iz svoje nadležnosti na području gradova Trogira i Kaštela te općina Okrug, Marina, Seget, Primorski Dolac, Prgomet, Lećevica i Muć.

5.20. Područna konzervatorska služba Dubrovnik

Članak 68.

Područna konzervatorska služba Dubrovnik obavlja poslove iz svoje nadležnosti na području Dubrovačko-neretvanske županije, osim na području gradova Ploča, Opuzena i Metkovića te općina Pojezerje, Kula Norinska, Slivno i Zažablje.

5.21. Područna konzervatorska služba Imotski

Članak 69.

Područna konzervatorska služba Imotski obavlja poslove iz svoje nadležnosti na području gradova Imotskog, Vrgorca, Ploča, Opuzena i Metkovića te općina Cista Provo, Šestanovac, Lovreć, Lokvičići, Proložac, Podbablje, Zmijavci, Runovići, Zagvozd, Zadvarje, Pojezerje, Kula Norinska, Slivno i Zažablje.

5.22. Područna konzervatorska služba Vukovar

Članak 70.

Područna konzervatorska služba Vukovar obavlja poslove iz svoje nadležnosti na području Vukovarsko-srijemske županije.

6. UPRAVA ZA ARHIVE, KNJIŽNICE I MUZEJE

Članak 71.

Uprava za arhive, knjižnice i muzeje obavlja upravne i stručne poslove vezane uz djelatnost i rad arhiva, knjižnica i muzeja, praćenje stanja u tim područjima i poduzimanje mjera za unaprjeđivanje tih kulturnih djelatnosti, njihove infrastrukture i programske djelatnosti. Uprava koordinira poslove izgradnje nacionalnog informacijskog sustava za digitalizaciju kulturne baštine; prati razvoj sustavnog i ujednačenog pristupa digitalizaciji građe, provedbe pojedinačnih projekata digitalizacije kulturne baštine, obavlja informacijsko-dokumentacijske poslove za područje kulturne baštine, kao i druge poslove iz svoga djelokruga. Uprava sudjeluje u utvrđivanju Godišnjeg plana rada te obavlja i druge poslove iz svoga djelokruga.

U Upravi za arhive, knjižnice i muzeje ustrojavaju se:

6.1. Sektor za arhivsku, knjižničnu i muzejsku djelatnost

6.2. Sektor za digitalizaciju, dokumentaciju i registar.

6.1. Sektor za arhivsku, knjižničnu i muzejsku djelatnost

Članak 72.

Sektor za arhivsku, knjižničnu i muzejsku djelatnost obavlja upravne i stručne poslove vezane uz razvoj i promicanje djelatnosti i rada arhiva, muzeja te djelatnosti knjižnica i knjižničarstva, kao i praćenje stanja u tim područjima i poduzimanje mjera za unaprjeđivanje tih kulturnih djelatnosti, njihove infrastrukture i programske djelatnosti te obavlja i druge poslove iz svoga djelokruga.

U Sektoru za arhivsku, knjižničnu i muzejsku djelatnost ustrojavaju se:

6.1.1. Služba za arhivsku i knjižničnu djelatnost

6.1.2. Služba za muzejsku djelatnost.

6.1.1. Služba za arhivsku i knjižničnu djelatnost

Članak 73.

Služba za arhivsku i knjižničnu djelatnost obavlja upravne i stručne poslove u vezi s djelatnošću arhiva, uspostavljanja koordinacije razvoja i implementacije mreže arhiva, vođenja programa restitucije i sukcesije arhivskoga gradiva te središnjih registara arhiva. Služba obavlja upravne i stručne poslove vezane uz djelatnost knjižnica i knjižničarstva, praćenje stanja i poduzimanje mjera za unaprjeđenje u tom području te uspostavlja koordinaciju razvoja i implementaciju mreže knjižnica te obavlja i druge poslove iz svoga djelokruga.

6.1.2. Služba za muzejsku djelatnost

Članak 74.

Služba za muzejsku djelatnost obavlja upravne i stručne poslove vezane uz rad muzeja, praćenje stanja i poduzimanje mjera za unaprjeđenje u tom području, brine za infrastrukturu i programsku djelatnost, surađuje na programima planiranja i kulturne politike u muzejskoj djelatnosti unutar sustava muzeja te obavlja i druge poslove iz svoga djelokruga.

6.2. Sektor za digitalizaciju, dokumentaciju i registar

Članak 75.

Sektor za digitalizaciju, dokumentaciju i registar koordinira poslove izgradnje nacionalnog informacijskog sustava za digitalizaciju kulturne baštine; prati razvoj sustavnog i ujednačenog pristupa digitalizaciji građe, provedbe pojedinačnih projekata digitalizacije kulturne baštine, oblikovanje ponude kulturnih sadržaja i usluga korištenjem informacijskih tehnologija. Sektor obavlja informacijsko-dokumentacijske poslove za područje kulturne baštine, sudjeluje u pripremi stručnih analiza, mišljenja i podloga za pripremu projekata iz područja kulturne baštine, vodi središnju bazu podataka i održava dokumentacijske zbirke (planoteka, fototeka, mikrofilm, grafičke zbirke i drugo) te poslove stručne knjižnice, predlaže informacijsko-dokumentacijske standarde u djelatnosti zaštite kulturnih dobara, vodi Registar kulturnih dobara Republike Hrvatske u elektroničkom obliku te Zbirke isprava o kulturnim dobrima upisanim u Registar te obavlja i druge poslove iz svoga djelokruga.

U Sektoru za digitalizaciju, dokumentaciju i registar ustrojavaju se:

6.2.1. Služba za digitalizaciju kulturne baštine

6.2.2. Služba za dokumentaciju i registar kulturnih dobara.

6.2.1. Služba za digitalizaciju kulturne baštine

Članak 76.

Služba za digitalizaciju kulturne baštine koordinira poslove izgradnje nacionalnog informacijskog sustava za digitalizaciju kulturne baštine; prati razvoj sustavnog i ujednačenog pristupa digitalizaciji građe, provedbe pojedinačnih projekata digitalizacije kulturne baštine, oblikovanje ponude kulturnih sadržaja i usluga korištenjem informacijskih tehnologija. Poslovi Službe uključuju planiranje, provođenje i praćenje nacionalnih projekata, izradu strateških dokumenata za digitalizaciju kulturne baštine unutar nacionalnih i europskih digitalnih politika. Služba prati aktivnosti i rezultate projekata digitalizacije, prikuplja metapodatke od ustanova te kao Nacionalni agregator omogućuje slanje podataka u europsku digitalnu knjižnicu Europeanu i jedinstveni europski podatkovni prostor za kulturnu baštinu.

6.2.2. Služba za dokumentaciju i registar kulturnih dobara

Članak 77.

Služba za dokumentaciju i registar kulturnih dobara obavlja informacijsko-dokumentacijske poslove za područje kulturne baštine, sudjeluje u pripremi stručnih analiza, mišljenja i podloga za pripremu projekata iz područja kulturne baštine, vodi središnju bazu podataka i održava dokumentacijske zbirke (planoteka, fototeka, mikrofilm, grafičke zbirke i drugo) te poslove stručne knjižnice, predlaže informacijsko-dokumentacijske standarde u djelatnosti zaštite kulturnih dobara. Služba vodi Registar kulturnih dobara Republike Hrvatske u elektroničkom obliku te Zbirke isprava o kulturnim dobrima upisanim u Registar; obavlja administrativno-tehničke poslove vezane uz rad stručnih povjerenstava za utvrđivanje svojstva kulturnih dobara te poslove vezane uz izradu odluka o utvrđivanju statusa kulturnog dobra i objavu Registra na mrežnim stranicama Ministarstva.

U Službi za dokumentaciju i registar kulturnih dobara ustrojavaju se:

6.2.2.1. Odjel za dokumentaciju kulturne baštine

6.2.2.2. Odjel za Registar kulturnih dobara.

6.2.2.1. Odjel za dokumentaciju kulturne baštine

Članak 78.

Odjel za dokumentaciju kulturne baštine obavlja informacijsko-dokumentacijske poslove za područje kulturne baštine, vodi središnju bazu podataka i održava dokumentacijske zbirke (planoteka, fototeka, mikrofilm, grafičke zbirke i drugo) te poslove stručne knjižnice, predlaže informacijsko-dokumentacijske standarde u djelatnosti zaštite kulturnih dobara.

6.2.2.2. Odjel za Registar kulturnih dobara

Članak 79.

Odjel za Registar kulturnih dobara obavlja upravne i stručne poslove vezane uz vođenje Registra kulturnih dobara Republike Hrvatske u elektroničkom obliku te Zbirke isprava o kulturnim dobrima upisanim u Registar; obavlja administrativno-tehničke poslove vezane uz rad stručnih povjerenstava za utvrđivanje svojstva kulturnih dobara te poslove vezane uz izradu odluka o utvrđivanju statusa kulturnog dobra i objavu Registra na mrežnim stranicama Ministarstva. Odjel obavlja poslove vezane uz izradu jednostavnijih akata o utvrđivanju statusa kulturnog dobra i upisa u Registar (npr. izrada prijedloga za upis zabilježbe u zemljišnim knjigama, izrada različitih statistika i izvješća o zaštićenim kulturnim dobrima za potrebe Uprave ili na zahtjev stranaka, izrada potvrda o statusu kulturnog dobra na zahtjev stranaka).

7. UPRAVA ZA MEDIJE I RAZVOJ KULTURNIH I
 KREATIVNIH INDUSTRIJA

Članak 80.

Uprava za medije i razvoj kulturnih i kreativnih industrija prati stanje u području medija, audiovizualnih djelatnosti i kulturnih i kreativnih industrija te obavlja upravne i stručne poslove u tim područjima; prati primjenu i evaluacija propisa u području medija, audiovizualnih djelatnosti i kulturnih i kreativnih industrija; izrađuje analize i izvješća o stanju propisa u području medija, audiovizualnih djelatnosti i kulturnih i kreativnih industrija; obavlja poslove koordinacije i prijedloga medijske strategije i poslove koji se odnose na sudjelovanje u radnim tijelima Vijeća Europe i Europske unije; izrađuje smjernice za propise u području medija, audiovizualnih djelatnosti i kulturnih i kreativnih industrija i za razvoj mjera potpore kulturnim i kreativnim industrijama; u suradnji s nadležnim tijelima radi na razvoju medijske pismenosti; obavlja poslove potrebne kako bi se osiguralo ostvarivanje javnog interesa u medijima i u području filmskog i audiovizualnog stvaralaštva; prati provođenje Nacionalnog programa promicanja audiovizualne djelatnosti; obavlja poslove javne komunikacije te poslove koji se odnose na provedbu sektorskih politika Europske unije i smjernica Vijeća Europe iz svoga djelokruga. Uprava sudjeluje u utvrđivanju Godišnjeg plana rada te obavlja i druge poslove iz svoga djelokruga.

U Upravi za medije i razvoj kulturnih i kreativnih industrija ustrojavaju se:

7.1. Sektor za medije

7.2. Sektor za audiovizualne djelatnosti i poticanje poduzetništva u kulturnim i kreativnim industrijama.

7.1. Sektor za medije

Članak 81.

Sektor za medije prati stanje u području medija te obavlja upravne i stručne poslove u tom području; prati primjenu i evaluaciju propisa u području medija; izrađuje analize i izvješća o stanju propisa u području medija; obavlja poslove izrade prijedloga medijske strategije i poslove koji se odnose na sudjelovanje u radnim tijelima Vijeća Europe i Europske unije; izrađuje smjernice za propise u području medija; u suradnji s nadležnim tijelima radi na razvoju medijske pismenosti; obavlja poslove u vezi s osiguranjem ostvarivanja javnog interesa u medijima; obavlja poslove javne komunikacije te poslove koji se odnose na provedbu sektorskih politika Europske unije i smjernica Vijeća Europe iz svoga djelokruga.

U Sektoru za medije ustrojavaju se:

7.1.1. Služba za razvoj medijskih politika i normativne poslove u medijima

7.1.2. Služba za javnu komunikaciju.

7.1.1. Služba za razvoj medijskih politika i normativne poslove u medijima

Članak 82.

Služba za razvoj medijskih politika i normativne poslove u medijima obavlja upravne i stručne poslove vezane za praćenje stanja u području medija; prati primjenu i evaluaciju propisa u području medija; izrađuje analize i izvješća o stanju medijskih propisa te smjernice za propise u području medija; izrađuje stručne podloge u svrhu pripreme izrade zakonskih i drugih propisa u području medijske politike. Služba obavlja stručne poslove analize i pripreme stajališta Republike Hrvatske pri Europskoj uniji u koordinaciji s drugim nadležnim tijelima te obavlja i druge poslove iz svoga djelokruga.

7.1.2. Služba za javnu komunikaciju

Članak 83.

Služba za javnu komunikaciju obavlja stručne i tehničke poslove održavanja i razvoja mrežnih stranica Ministarstva. Služba sustavno prati kulturno-umjetničku djelatnost na području Republike Hrvatske, programske aktivnosti i projekte u području zaštite i očuvanja kulturne baštine, kao i međunarodne kulturne suradnje. Služba organizira savjetovanja s javnošću, administrira podatke na Portalu otvorenih podataka te obavlja i druge poslove vezane za javnu objavu registara, upisnika, očevidnika i baza podataka.

7.2. Sektor za audiovizualne djelatnosti i poticanje poduzetništva u kulturnim i kreativnim industrijama

Članak 84.

Sektor za audiovizualne djelatnosti i poticanje poduzetništva u kulturnim i kreativnim industrijama prati stanje u području audiovizualnih djelatnosti i kulturnih i kreativnih industrija te obavlja upravne i stručne poslove u tim područjima; prati primjenu i evaluaciju propisa u području audiovizualnih djelatnosti i kulturnih i kreativnih industrija; izrađuje analize i izvješća o stanju propisa u području audiovizualnih djelatnosti i kulturnih i kreativnih industrija; izrađuje strategije razvoja audiovizualnih djelatnosti te kulturnih i kreativnih industrija; sudjeluje u radnim tijelima Vijeća Europe i Europske unije; izrađuje smjernice za propise u području audiovizualnih djelatnosti i kulturnih i kreativnih industrija; prati provedbu Nacionalnog programa promicanja audiovizualnog stvaralaštva; obavlja poslove koji se odnose na provedbu sektorske politike Vijeća Europe iz svoga djelokruga.

U Sektoru za audiovizualne djelatnosti i poticanje poduzetništva u kulturnim i kreativnim industrijama ustrojavaju se:

7.2.1. Služba za audiovizualne djelatnosti

7.2.2. Služba za poticanje poduzetništva u kulturnim i kreativnim industrijama.

7.2.1. Služba za audiovizualne djelatnosti

Članak 85.

Služba za audiovizualne djelatnosti obavlja upravne i stručne poslove vezane za praćenje stanja u području audiovizualnih djelatnosti; prati primjenu i evaluaciju propisa u području audiovizualnih djelatnosti; izrađuje analize i izvješća o stanju propisa u području audiovizualnih djelatnosti te smjernice za propise u području audiovizualnih djelatnosti; izrađuje stručne podloge u svrhu pripreme izrade zakonskih i drugih propisa u području audiovizualne politike; prati provedbu Nacionalnog programa promicanja audiovizualnog stvaralaštva. Služba obavlja stručne poslove analize i pripreme stajališta Republike Hrvatske pri Europskoj uniji u koordinaciji s drugim nadležnim tijelima, kao i druge poslove iz svoga djelokruga.

7.2.2. Služba za poticanje poduzetništva u kulturnim i kreativnim industrijama

Članak 86.

Služba za poticanje poduzetništva u kulturnim i kreativnim industrijama obavlja upravne i stručne poslove vezane za praćenje stanja u području kulturnih i kreativnih industrija; prati primjenu i evaluaciju propisa u području kulturnih i kreativnih industrija; izrađuje analize i izvješća o stanju propisa u području kulturnih i kreativnih industrija te izrađuje smjernice razvoja i jačanja kapaciteta i konkurentnosti kulturnih i kreativnih industrija; izrađuje stručne podloge u svrhu pripreme izrade zakonskih i drugih propisa u području kulturnih i kreativnih industrija te obavlja i druge poslove iz svoga djelokruga.

8. SAMOSTALNI SEKTOR ZA UNUTARNJU REVIZIJU

Članak 87.

Samostalni sektor za unutarnju reviziju provodi unutarnje revizije za cjelokupno Ministarstvo i institucije iz nadležnosti, što podrazumijeva korisnike proračuna i druge pravne osobe iz nadležnosti Ministarstva koji nemaju odnosno nisu u obvezi ustrojiti vlastitu unutarnju reviziju te daje objektivno stručno mišljenje i ima savjetodavnu ulogu u cilju poboljšanja poslovanja. Samostalni sektor obavlja revizije prema Godišnjem i Strateškom planu rada unutarnje revizije koji odobrava ministar, procjenjuje sustave, procese i sustav unutarnjih kontrola na temelju upravljanja rizicima, provodi unutarnje revizije u skladu s najboljom strukovnom praksom, Međunarodnim okvirom profesionalnog djelovanja i propisima koji uređuju unutarnju reviziju u javnom sektoru te kodeksom strukovne etike unutarnjih revizora; testira, analizira i ocjenjuje sve poslovne funkcije iz nadležnosti Ministarstva, provodi pojedinačne unutarnje revizije i daje preporuke ministru u svrhu postizanja veće učinkovitosti i djelotvornosti sustava, izrađuje strateške i godišnje planove unutarnje revizije, obavlja posebne revizije na zahtjev ministra ili prema potrebi, izrađuje izvješća o obavljenoj unutarnjoj reviziji koja podnosi ministru, prati provedbu preporuka navedenih u izvješćima iz prethodno obavljenih revizija, izrađuje periodična i godišnja izvješća o radu Sektora i dostavlja ih nadležnim institucijama i osobama u skladu s važećim propisima, surađuje s ustrojstvenom jedinicom Ministarstva financija nadležnom za harmonizaciju razvoja sustava unutarnjih kontrola, što uključuje i obvezu dostave strateških i godišnjih planova te godišnjeg izvješća toj ustrojstvenoj jedinici, uz procjenu praćenja provedbe preporuka Državnog ureda za reviziju. Samostalni sektor sudjeluje u izradi strateškog plana Ministarstva, definiranju pokazatelja uspješnosti i utvrđivanju rizika iz svoga djelokruga.

U Samostalnom sektoru za unutarnju reviziju ustrojavaju se:

8.1. Služba za unutarnju reviziju

8.2. Služba za unutarnju reviziju korisnika proračuna.

8.1. Služba za unutarnju reviziju

Članak 88.

Služba za unutarnju reviziju provodi unutarnje revizije poslovnih procesa i projekata iz djelokruga Ministarstva u skladu s najboljom strukovnom praksom, Međunarodnim okvirom profesionalnog djelovanja i propisima koji uređuju unutarnju reviziju u javnom sektoru te kodeksom strukovne etike unutarnjih revizora; daje stručno mišljenje i preporuke za poboljšanje učinkovitosti i djelotvornosti sustava unutarnjih kontrola; ima savjetodavnu ulogu u cilju poboljšanja poslovanja; procjenjuje cjelokupno poslovanje kroz procese i sustav unutarnjih kontrola na temelju procjene rizika te analizira testira i ocjenjuje sustav unutarnjih kontrola u poslovnim procesima iz djelokruga Ministarstva; obavlja unutarnju reviziju svih programa, projekata, aktivnosti i poslovnih procesa; obavlja revizije usklađenosti poslovanja sa zakonima i drugim propisima te aktima Ministarstva, revizije uspješnosti poslovanja i financijske revizije; provodi unutarnju reviziju projekata financiranih iz sredstava Europske unije; procjenjuje sustav unutarnjih kontrola u korištenju sredstava Europske unije; izrađuje izvješća o obavljenim revizijama koja podnosi ministru i daje preporuke revidiranim subjektima; obavlja posebne revizije na zahtjev ministra; sudjeluje u praćenju provedbe i učinaka realizacije preporuka iz prethodno obavljenih revizija; sudjeluje u izradi strateških i godišnjih planova unutarnje revizije; izrađuje pojedinačna, periodična i godišnja izvješća iz djelokruga Službe o radu unutarnje revizije; prati provedbu preporuka Državnog ureda za reviziju; sudjeluje u izradi Mišljenja unutarnje revizije o sustavu unutarnjih kontrola za područja koja su bila revidirana u prethodnoj godini koje je sastavni dio Izjave o fiskalnoj odgovornosti za Ministarstvo; sudjeluje u predlaganju i praćenju stalne edukacije unutarnjih revizora u skladu s međunarodnim standardima unutarnje revizije te obavlja i druge poslove iz svoga djelokruga.

8.2. Služba za unutarnju reviziju korisnika proračuna

Članak 89.

Služba za unutarnju reviziju korisnika proračuna provodi unutarnje revizije u institucijama iz nadležnosti Ministarstva koje nemaju, odnosno nisu u obvezi ustrojiti vlastitu unutarnju reviziju, u skladu s najboljom strukovnom praksom, Međunarodnim okvirom profesionalnog djelovanja i propisima koji uređuju unutarnju reviziju u javnom sektoru te kodeksom strukovne etike unutarnjih revizora; daje stručno mišljenje i preporuke za poboljšanje učinkovitosti i djelotvornosti sustava unutarnjih kontrola; ima savjetodavnu ulogu u cilju poboljšanja poslovanja institucija iz nadležnosti Ministarstva; procjenjuje cjelokupno poslovanje institucija iz nadležnosti Ministarstva kroz procese i sustav unutarnjih kontrola te analizira testira i ocjenjuje sustav unutarnjih kontrola u poslovnim procesima; obavlja unutarnju reviziju svih programa, projekata, aktivnosti i poslovnih procesa u institucijama iz nadležnosti Ministarstva; obavlja revizije usklađenosti poslovanja sa zakonima i drugim propisima, revizije uspješnosti poslovanja i financijske revizije; provodi unutarnju reviziju projekata financiranih iz sredstava Europske unije; procjenjuje sustav unutarnjih kontrola u korištenju sredstava Europske unije; izrađuje izvješća o obavljenim revizijama koja podnosi ministru i daje preporuke revidiranim subjektima; obavlja posebne revizije na zahtjev ministra; sudjeluje u praćenju provedbe i učinaka realizacije preporuka iz prethodno obavljenih revizija; sudjeluje u izradi strateških i godišnjih planova unutarnje revizije; izrađuje pojedinačna, periodična i godišnja izvješća iz djelokruga Službe o radu unutarnje revizije; prati provedbu preporuka Državnog ureda za reviziju; sudjeluje u izradi Mišljenja unutarnje revizije o sustavu unutarnjih kontrola za područja koja su bila revidirana u prethodnoj godini u institucijama iz nadležnosti Ministarstva, a koje je sastavni dio Izjave o fiskalnoj odgovornosti institucija iz nadležnosti Ministarstva; sudjeluje u praćenju i predlaganju stalnog stručnog usavršavanja ovlaštenih unutarnjih revizora za javni sektor; obavlja i druge poslove iz svoga djelokruga.

9. SAMOSTALNI SEKTOR ZA UPRAVLJANJE RIZICIMA U KULTURNOJ BAŠTINI

Članak 90.

Samostalni sektor za upravljanje rizicima u kulturnoj baštini obavlja upravne i stručne poslove u području upravljanja rizicima na kulturnoj baštini koji se odnose na utvrđivanje i procjenu rizika, analizu i planiranje upravljanja rizicima, provedbu mjera za smanjenje rizika i jačanje spremnosti za upravljanje u izvanrednim okolnostima, a kroz sustavno prikupljanje i obradu podataka o rizicima u području kulturne baštine. Samostalni sektor utvrđuje metodologije za izradu procjene ugroženosti od utvrđenih rizika; planira mjere za ublažavanje rizika; propisuje postupanja u izvanrednim okolnostima; sudjeluje u izradi zakona i podzakonskih akata na području smanjenja rizika na kulturnoj baštini i postupanja u izvanrednim okolnostima; surađuje s tijelima državne uprave, javnopravnim osobama i tijelima jedinica lokalne i regionalne (područne) samouprave na procjeni rizika i postupanju u izvanrednim okolnostima; sudjeluje u izradi prijedloga i planova za poboljšanje stanja i daljeg razvoja smanjenja rizika; koordinira provedbu preventivnih i mjera smanjenja rizika na kulturnoj baštini; prati, evidentira i izvještava o svim aktivnostima u okviru upravljanja rizicima; surađuje u međunarodnoj razmjeni iskustava na ublažavanju rizika i postupanju u otklanjanju i sanaciji posljedica izvanrednih događaja, velikih nesreća i katastrofa.

U Samostalnom sektoru za upravljanje rizicima u kulturnoj baštini ustrojavaju se:

9.1. Služba za upravljanje rizicima u kulturnoj baštini

9.2. Služba za praćenje upravljanja rizicima u kulturnoj baštini.

9.1. Služba za upravljanje rizicima u kulturnoj baštini

Članak 91.

Služba za upravljanje rizicima u kulturnoj baštini obavlja upravne i stručne poslove u području upravljanja rizicima na kulturnoj baštini koji se odnose na utvrđivanje i procjenu rizika, analizu i planiranje upravljanja rizicima, provedbu mjera za smanjenje rizika i jačanje spremnosti za upravljanje u izvanrednim okolnostima, a kroz sustavno prikupljanje i obradu podataka o rizicima u području kulturne baštine; utvrđuje metodologije za izradu procjene ugroženosti od utvrđenih rizika; planira mjere za ublažavanje rizika; propisuje postupanja u izvanrednim okolnostima; sudjeluje u izradi zakona i podzakonskih akata na području smanjenja rizika na kulturnoj baštini i postupanja u izvanrednim okolnostima; provodi mjere informiranja i vidljivosti; održava stalnu stručnu komunikaciju i suradnju s ustrojstvenim jedinicama i drugim dionicima u provedbi upravljanja rizicima u području kulturne baštine te obavlja i druge poslove iz svoga djelokruga.

9.2. Služba za praćenje upravljanja rizicima
 u kulturnoj baštini

Članak 92.

Služba za praćenje upravljanja rizicima u kulturnoj baštini obavlja poslove koji se odnose na praćenje i analizu uspješnosti iz područja upravljanja rizicima na kulturnoj baštini; prikuplja potrebne informacije koje se odnose na upravljanje, praćenje, provedbu i vrednovanje iz svoje nadležnosti; surađuje s tijelima državne uprave, javnopravnim osobama i tijelima jedinica lokalne i regionalne (područne) samouprave na procjeni rizika i postupanju u izvanrednim okolnostima; prati, evidentira i izvještava o svim aktivnostima u okviru upravljanja rizicima; surađuje u međunarodnoj razmjeni iskustava na ublažavanju rizika i postupanju u otklanjanju i sanaciji posljedica izvanrednih događaja, velikih nesreća i katastrofa; prati nacionalne i međunarodne propise i dokumente iz područja upravljanja rizicima na kulturnoj baštini te obavlja i druge poslove iz svoga djelokruga.

10. SAMOSTALNA SLUŽBA ZA DRUGOSTUPANJSKI POSTUPAK

Članak 93.

Samostalna služba za drugostupanjski postupak rješava žalbe u upravnim postupcima iz nadležnosti Ministarstva, priprema odgovore na tužbe u upravnim sporovima, vodi podatke te izrađuje analize i izvješća o primljenim žalbama, donesenim drugostupanjskim rješenjima i presudama upravnih sudova; odgovara na primjedbe, zamolbe i upite stranaka, tijela državne uprave i drugih javnopravnih tijela u vezi s drugostupanjskim postupkom te obavlja i druge poslove iz svoga djelokruga.

III. UPRAVLJANJE MINISTARSTVOM

Članak 94.

Ministar predstavlja Ministarstvo i upravlja njegovim radom.

U slučaju odsutnosti ili spriječenosti ministra, ministra zamjenjuje državni tajnik kojeg odredi ministar.

Državni tajnik provodi utvrđenu politiku Vlade Republike Hrvatske u jednom ili više upravnih područja za koje je nadležan, sukladno ovlaštenju i nalozima ministra.

Radom Glavnog tajništva rukovodi glavni tajnik Ministarstva.

Radom uprave rukovodi ravnatelj.

Radom Kabineta ministra rukovodi tajnik Kabineta.

Radom sektora, odnosno samostalnog sektora rukovodi načelnik sektora.

Radom službe, odnosno samostalne službe rukovodi voditelj službe.

Radom odjela rukovodi voditelj odjela.

Radom područnog konzervatorskog ureda u sastavu Uprave za zaštitu kulturne baštine rukovodi pročelnik područnog ureda za konzervatorske poslove.

Radom područne konzervatorske službe u sastavu Uprave za zaštitu kulturne baštine rukovodi voditelj područne službe za konzervatorske poslove.

Članak 95.

Državni tajnik odgovoran je za svoj rad ministru i Vladi Republike Hrvatske.

Ravnatelji za svoj rad odgovaraju nadležnom državnom tajniku, ministru i Vladi Republike Hrvatske.

Glavni tajnik Ministarstva odgovoran je za svoj rad ministru i Vladi Republike Hrvatske.

Tajnik Kabineta ministra odgovoran je za svoj rad ministru.

Načelnici sektora u sastavu Glavnog tajništva odgovorni su za svoj rad ministru, nadležnom državnom tajniku i glavnom tajniku Ministarstva.

Načelnici sektora u sastavu uprave odgovorni su za svoj rad ministru, nadležnom državnom tajniku i ravnatelju uprave.

Voditelji službi u sastavu Glavnog tajništva odgovorni su za svoj rad ministru, nadležnom državnom tajniku, glavnom tajniku Ministarstva i načelniku sektora.

Voditelji službi u sastavu uprave odgovorni su za svoj rad ministru, nadležnom državnom tajniku, ravnatelju uprave i načelniku sektora.

Voditelji odjela u sastavu uprava odgovorni su za svoj rad ministru, nadležnom državnom tajniku, ravnatelju uprave, načelniku sektora te voditelju službe.

Pročelnici područnih ureda za konzervatorske poslove odgovorni su za svoj rad ministru, nadležnom državnom tajniku i ravnatelju uprave.

Voditelji područnih službi za konzervatorske poslove odgovorni su za svoj rad ministru, nadležnom državnom tajniku i ravnatelju uprave.

Načelnici samostalnih sektora odgovorni su za svoj rad ministru i nadležnom državnom tajniku.

Voditelji službi u sastavu samostalnih sektora odgovorni su za svoj rad ministru, nadležnom državnom tajniku i načelniku samostalnog sektora.

Voditelj samostalne službe za drugostupanjski postupak odgovoran je za svoj rad ministru i nadležnom državnom tajniku.

IV. NAČIN PLANIRANJA POSLOVA

Članak 96.

Ministar donosi Godišnji plan rada najkasnije do kraja tekuće godine za iduću godinu.

Godišnji plan rada sadrži opći prikaz zadaća i poslova Ministarstva te podatke o ciljevima koji se planiraju ostvariti, a koji su vezani uz opće i posebne ciljeve sadržane u strateškim planovima za trogodišnje razdoblje, kao i podatke o najznačajnijim rizicima koji mogu utjecati na realizaciju postavljenih ciljeva.

V. OKVIRNI BROJ SLUŽBENIKA I NAMJEŠTENIKA MINISTARSTVA

Članak 97.

Okvirni broj državnih službenika i namještenika potrebnih za obavljanje poslova iz djelokruga Ministarstva prikazan je u tablici koja je sastavni dio ove Uredbe.

Članak 98.

Pitanja od važnosti za rad Ministarstva koja nisu uređena Uredbom o općim pravilima za unutarnje ustrojstvo tijela državne uprave i ovom Uredbom, uređuju se Pravilnikom o unutarnjem redu Ministarstva.

Pravilnikom iz stavka 1. ovoga članka utvrđuju se radna mjesta u Ministarstvu, potreban broj državnih službenika i namještenika na svakom radnom mjestu i uvjeti za raspored, potrebne kompetencije te druga pitanja od značaja za organizaciju i način rada Ministarstva koja nisu uređena ovom Uredbom.

VI. PRIJELAZNE I ZAVRŠNE ODREDBE

Članak 99.

Uprava za zaštitu kulturne baštine obavlja upravne i stručne poslove zaštite i očuvanja kulturnih dobara sukladno djelokrugu propisanom ovom Uredbom i za područje Grada Zagreba, osim u dijelu poslova propisanih odredbom članka 127. stavka 2. Zakona o zaštiti i očuvanju kulturnih dobara (»Narodne novine«, broj 145/24.) koje će do 1. siječnja 2026. obavljati Gradski zavod za zaštitu spomenika kulture i prirode Grada Zagreba.

Članak 100.

Pravilnik o unutarnjem redu Ministarstva donijet će ministar, uz prethodnu suglasnost tijela državne uprave nadležnog za službeničke odnose, u roku od 30 dana od dana stupanja na snagu ove Uredbe.

Ministar će donijeti rješenja o rasporedu za državne službenike i namještenike u roku od 30 dana od dana stupanja na snagu Pravilnika o unutarnjem redu Ministarstva.

Članak 101.

Danom stupanja na snagu ove Uredbe prestaje važiti Uredba o unutarnjem ustrojstvu Ministarstva kulture i medija (»Narodne novine«, br. 97/20. i 14/21.).

Članak 102.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/25-03/09

Urbroj: 50301-04/32-25-3

Zagreb, 13. ožujka 2025.

Predsjednik
 mr. sc. Andrej Plenković, v. r.

|  |  |  |
| --- | --- | --- |
| OKVIRNI BROJ DRŽAVNIH SLUŽBENIKA I  NAMJEŠTENIKA MINISTARSTVA KULTURE I MEDIJA | | |
| Redni broj | Naziv unutarnje ustrojstvena jedinice | Broj  službenika i namještenika |
| 1. | KABINET MINISTRA | 10 |
| 2. | GLAVNO TAJNIŠTVO | 1 |
|  | – neposredno u Glavnom tajništvu, izvan sastava nižih ustrojstvenih jedinica | 2 |
| 2.1. | Sektor za ljudske potencijale i javnu nabavu | 1 |
| 2.1.1. | Služba za razvoj i upravljanje ljudskim potencijalima | 10 |
| 2.1.2. | Služba za javnu nabavu | 7 |
| 2.2. | Sektor za informatičke i tehničke poslove | 1 |
| 2.2.1. | Služba za informatičke poslove | 7 |
| 2.2.2. | Služba za tehničke poslove | 14 |
| 2.3. | Sektor za normativne i upravno-pravne poslove | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 2.3.1. | Služba za normativne poslove u kulturi | 7 |
| 2.3.2. | Služba za upravno-pravne poslove u kulturi | 8 |
| 2.4. | Sektor za financijske poslove, investicije, lokalni i područni (regionalni) razvoj | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 2.4.1. | Služba za financiranje, investicije, lokalni i područni (regionalni) razvoj | 8 |
| 2.4.2. | Služba za računovodstvo | 7 |
|  | Glavno tajništvo – ukupno | 77 |
| 3. | UPRAVA ZA RAZVOJ KULTURE I UMJETNOSTI | 1 |
|  | – neposredno u Upravi, izvan sastava nižih ustrojstvenih jedinica | 1 |
| 3.1. | Sektor za razvoj kulture i umjetnosti | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 3.1.1. | Služba za izvedbene umjetnosti | 1 |
| 3.1.1.1. | Odjel za dramsku umjetnost, suvremeni ples i pokret | 5 |
| 3.1.1.2. | Odjel za glazbu | 5 |
| 3.1.2. | Služba za vizualnu umjetnost | 7 |
| 3.1.3. | Služba za knjigu i nakladništvo | 7 |
| 3.2. | Sektor za strateško planiranje i razvoj publike | 1 |
| 3.2.1. | Služba za strateško planiranje i analitiku | 7 |
| 3.2.2. | Služba za razvoj publike | 7 |
|  | Uprava za razvoj kulture i umjetnosti – ukupno | 44 |
| 4. | UPRAVA ZA MEĐUNARODNU KULTURNU SURADNJU I EUROPSKE POSLOVE | 1 |
|  | – neposredno u Upravi, izvan sastava nižih ustrojstvenih jedinica | 1 |
| 4.1. | Sektor za europske fondove i međunarodne financijske mehanizme | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 4.1.1. | Služba za pripremu i provedbu programa i projekata Europske unije | 5 |
| 4.1.2. | Služba za praćenje i vrednovanje programa i projekata Europske unije | 5 |
| 4.1.3. | Služba za razvoj i koordinaciju programa i projekata Europske unije | 5 |
| 4.2. | Sektor za međunarodnu kulturnu suradnju i europske poslove | 1 |
| 4.2.1. | Služba za bilateralnu i multilateralnu kulturnu suradnju | 7 |
| 4.2.2. | Služba za Kreativnu Europu | 5 |
| 4.2.3. | Služba za UNESCO | 5 |
|  | Uprava za međunarodnu kulturnu suradnju i europske poslove – ukupno | 37 |
| 5. | UPRAVA ZA ZAŠTITU KULTURNE BAŠTINE | 1 |
|  | – neposredno u Upravi, izvan sastava nižih ustrojstvenih jedinica | 5 |
| 5.1. | Sektor za zaštitu kulturne baštine | 1 |
| 5.1.1. | Služba za nepokretnu kulturnu baštinu | 1 |
| 5.1.1.1. | Odjel za graditeljsku baštinu i krajolik | 5 |
| 5.1.1.2. | Odjel za arheologiju | 5 |
| 5.1.2. | Služba za pokretnu, etnografsku i nematerijalnu kulturnu baštinu | 1 |
| 5.1.2.1. | Odjel za pokretnu kulturnu baštinu | 5 |
| 5.1.2.2. | Odjel za etnografsku i nematerijalnu kulturnu baštinu | 5 |
| 5.2. | Sektor za konzervatorske poslove i inspekciju | 1 |
|  | – neposredno u Sektoru, izvan sastava nižih ustrojstvenih jedinica | 2 |
| 5.2.1. | Služba za kulturno – povijesne cjeline i prostorno planske mjere zaštite | 7 |
| 5.2.2. | Služba za inspekcijske poslove zaštite kulturne baštine | 6 |
|  | – Samostalni izvršitelji u Rijeci | 2 |
|  | – Samostalni izvršitelj u Splitu | 1 |
|  | – Samostalni izvršitelj u Puli | 1 |
|  | – Samostalni izvršitelj u Varaždinu | 1 |
|  | Služba za inspekcijske poslove kulturne baštine – ukupno | 11 |
| 5.3. | Sektor za provođenje projekata i financiranje programa zaštite kulturne baštine | 1 |
| 5.3.1. | Služba za strategiju financiranja kulturne baštine | 7 |
| 5.3.2. | Služba za provedbu programa zaštite kulturne baštine | 7 |
| 5.4. | Područni konzervatorski ured Zagreb | 18 |
| 5.5. | Područni konzervatorski ured Rijeka | 21 |
| 5.6. | Područni konzervatorski ured Split | 23 |
| 5.7. | Područni konzervatorski ured Osijek | 18 |
| 5.8 | Područna konzervatorska služba Bjelovar | 5 |
| 5.9. | Područna konzervatorska služba Krapina | 5 |
| 5.10. | Područna konzervatorska služba Sisak | 7 |
| 5.11. | Područna konzervatorska služba Slavonski Brod | 6 |
| 5.12. | Područna konzervatorska služba Požega | 8 |
| 5.13. | Područna konzervatorska služba Varaždin | 8 |
| 5.14. | Područna konzervatorska služba Karlovac | 8 |
| 5.15. | Područna konzervatorska služba Pula | 14 |
| 5.16. | Područna konzervatorska služba Gospić | 5 |
| 5.17. | Područna konzervatorska služba Zadar | 11 |
| 5.18. | Područna konzervatorska služba Šibenik | 11 |
| 5.19. | Područna konzervatorska služba Trogir | 5 |
| 5.20. | Područna konzervatorska služba Dubrovnik | 17 |
| 5.21. | Područna konzervatorska služba Imotski | 5 |
| 5.22. | Područna konzervatorska služba Vukovar | 6 |
|  | Uprava za zaštitu kulturne baštine – ukupno | 266 |
| 6. | UPRAVA ZA ARHIVE, KNJIŽNICE I MUZEJE | 1 |
|  | – neposredno u Upravi, izvan sastava nižih ustrojstvenih jedinica | 1 |
| 6.1. | Sektor za arhivsku, knjižničnu i muzejsku djelatnost | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 6.1.1. | Služba za arhivsku i knjižničnu djelatnost | 7 |
| 6.1.2. | Služba za muzejsku djelatnost | 7 |
| 6.2. | Sektor za digitalizaciju, dokumentaciju i registar | 1 |
| 6.2.1. | Služba za digitalizaciju kulturne baštine | 7 |
| 6.2.2. | Služba za dokumentaciju i registar kulturnih dobara | 1 |
| 6.2.2.1. | Odjel za dokumentaciju kulturne baštine | 5 |
| 6.2.2.2. | Odjel za registar kulturnih dobara | 5 |
|  | Uprava za arhive, knjižnice i muzeje – ukupno | 37 |
| 7. | UPRAVA ZA MEDIJE I RAZVOJ KULTURNIH I KREATIVNIH INDUSTRIJA | 1 |
|  | – neposredno u Upravi, izvan sastava nižih ustrojstvenih jedinica | 1 |
| 7.1. | Sektor za medije | 1 |
| 7.1.1. | Služba za razvoj medijskih politika i normativne poslove u medijima | 5 |
| 7.1.2. | Služba za javnu komunikaciju | 5 |
| 7.2. | Sektor za audiovizualne djelatnosti i poticanje poduzetništva u kulturnim i kreativnim industrijama | 1 |
| 7.2.1. | Služba za audiovizualne djelatnosti | 5 |
| 7.2.2. | Služba za poticanje poduzetništva u kulturnim i kreativnim industrijama | 5 |
|  | Uprava za medije i razvoj kulturnih i kreativnih industrija – ukupno | 24 |
| 8. | SAMOSTALNI SEKTOR ZA UNUTARNJU REVIZIJU | 1 |
| 8.1. | Služba za unutarnju reviziju | 5 |
| 8.2. | Služba za unutarnju reviziju korisnika proračuna | 5 |
|  | Samostalni sektor za unutarnju reviziju – ukupno | 11 |
| 9. | SAMOSTALNI SEKTOR ZA UPRAVLJANJE RIZICIMA U KULTURNOJ BAŠTINI | 1 |
| 9.1. | Služba za upravljanje rizicima u kulturnoj baštini | 5 |
| 9.2. | Služba za praćenje upravljanja rizicima u kulturnoj baštini | 5 |
|  | Samostalni sektor za upravljanje rizicima u kulturnoj baštini – ukupno | 11 |
| 10. | SAMOSTALNA SLUŽBA ZA DRUGOSTUPANJSKI POSTUPAK | 5 |
|  | MINISTARSTVO KULTURE I MEDIJA – UKUPNO | 522 |